cyanic-selkie/wikianc huggingface dataset:
മഡോണ ഓഫ് ദ ചെറൂബിയൻ
ചിത്രകാരനെക്കുറിച്ച്
ഒരു ഇറ്റാലിയൻ ചിത്രകാരൻ, റോമൻ പുരാവസ്തു വിദ്യാർത്ഥി, ജാക്കോപോ ബെല്ലിനിയുടെ മരുമകൻ എന്നീ നിലകളിൽ അറിയപ്പെട്ടിരുന്ന വ്യക്തിയായിരുന്നു ആൻഡ്രിയ മാന്റെഗ്ന. അക്കാലത്തെ മറ്റ് കലാകാരന്മാരെപ്പോലെതന്നെ, മാന്റെഗ്നയും പല പുതിയ കാഴ്ചപ്പാടുകളും പരീക്ഷിച്ചു, ഉദാ. ചക്രവാളത്തെ കൂടുതൽ താഴ്ത്തി ചിത്രീകരിച്ചുകൊണ്ട് സ്മാരകബോധം സൃഷ്ടിച്ചു. അടിസ്ഥാനപരമായി ചിത്രത്തിനോടുള്ള ശില്പപരമായ സമീപനത്തിന്റെ തെളിവാണ് അദ്ദേഹത്തിന്റെ ഫ്ലിന്റി, മെറ്റാലിക് ഭൂപ്രകൃതികളും കുറച്ച് കല്ലുകൊണ്ടുള്ള പ്രതിബിംബങ്ങളും. 1500 ന് മുമ്പ് വെനീസിലെ പ്രിന്റുകൾ നിർമ്മിക്കുന്ന ഒരു മുൻനിര ചിത്രശാലയ്ക്കും അദ്ദേഹം നേതൃത്വം നൽകി.
അവലംബം
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ
കാനേഷുമാരി
ഒരു രാജ്യത്തെയോ പ്രദേശത്തെയോ എല്ലാ ആളുകളേയും കുറിച്ച് ഒരു പ്രത്യേക സമയത്തുള്ള വിവരങ്ങൾ അവരവരിൽനിന്നും ശേഖരിക്കുകയും അവ കൂട്ടിച്ചേർത്തു വിശകലനം ചെയ്യുന്നതുമായ പ്രവർത്തനമാണു് കാനേഷുമാരി. ഒരേസമയത്ത് എല്ലാവരിൽ നിന്നും അവരവരെകുറിച്ചു് വിവരം ശേഖരിക്കുന്നതു് കാനേഷുമാരിയുടെ ഒരു പ്രത്യേകതയാണ്. സാധാരണയായി ഈ വാക്കു് ഒരു രാജ്യത്തെ ജനസംഖ്യാ കണക്കെടുപ്പിനെക്കുറിക്കുന്നു. ഐക്യരാഷ്ട്രസഭയുടെ ഉപദേശപ്രകാരം അഞ്ച് അല്ലെങ്കിൽ പത്തുവർഷത്തിലൊരിക്കൽ കാനേഷുമാരി നടത്തേണ്ടതാണ്.
കാനേഷുമാരിയിൽ ശേഖരിക്കപ്പെടുന്ന വിവരങ്ങൾ ജനാധിപത്യപ്രക്രീയ (നിയോജകമണ്ഡലങ്ങളുടെ അതിർത്തി നിർണ്ണയം), ധനകാര്യാസൂത്രണം (നികുതിവരുമാനത്തിൽ പ്രാദേശിക സ്വയംഭരണ സ്ഥാപനങ്ങൾക്കുള്ളവിഹിതം നിശ്ചയിക്കൽ) ഗവേഷണം, വ്യാവസായികാവശ്യങ്ങൾ, പദ്ധതിനിർവഹണം മുതലായവയ്ക്ക്‌ ഉപയോഗിക്കുന്നു. ജനസംഖ്യാകണക്കെടുപ്പ്‌ വളരെ അത്യാവശ്യമാണെങ്കിലും അവയുടെ പരമ്പരാഗതരീതികൾ വളരെ ചെലവേറിയതായിവരുന്നു. ജനങ്ങളുടെ രജിസ്റ്ററ് ഉപയോഗിച്ചുള്ള സെൻസസ്(നോർവേ, സ്വീഡൻ)'മൈക്രോ സെൻസസ്‌' അഥവാ 'സാമ്പിൾ സെൻസസ്‌' (ഫ്രാൻസ്, ജർമ്മനി ) മുതലായ രാഷ്ട്രങ്ങളിൽ പ്രചാരത്തിലുണ്ട്‌. ഇന്ത്യയിലും സാമ്പിൾ ഉപയോഗിച്ച് കാനേഷുമാരിയിൽ ചില വിവരങ്ങൾ ശേഖരിക്കുകയുണ്ടായിട്ടുണ്ട് (1981ൽ)
പേരിനു പിന്നിൽ
കാനേഷുമാരി എന്ന വാക്ക് പേർഷ്യൻ ഭാഷയിൽ നിന്നാണു വന്നത്. ഈ വാക്കിന്റെ വാച്യാർത്ഥം വീട്ടുനമ്പർ എന്നു മാത്രമാണ്‌. പേർഷ്യൻ ഭാഷയിൽ ഖനേ(Khaneh) എന്നാൽ വീട് എന്നാണർത്ഥം. ഷൊമാരേ(Shomareh) എന്നാൽ എണ്ണം എന്നർത്ഥം. പിന്നീട് ഈ രണ്ടു പദങ്ങളും യോജിച്ച് കാനേഷുമാരി എന്നായി.
കാനേഷുമാരി ഭാരതത്തിൽ
ഭാരതത്തിൽ പുരാതന കാലം മുതലേ ജനങ്ങളുടെ എണ്ണം തിട്ടപ്പെടുത്താൻ തുടങ്ങിയിരുന്നു. ബി. സി. മൂന്നാം നൂറ്റാണ്ടിൽ മൗര്യചക്രവർത്തിയായിരുന്ന അശോകന്റെ ഭരണകാലത്തും ഗുപ്ത ഭരണകാലത്തും ഭാരതത്തിൽ ജനസംഖ്യയുടെ കണക്കെടുപ്പുകൾ നടന്നിട്ടുണ്ട്. മുഗൾ ചക്രവർത്തിയായ അക്ബറിന്റെ കാലത്ത് ഇന്ത്യൻ ഉപഭൂഖണ്ഡത്തിൽ 10 കോടി ജനങ്ങൾ ഉണ്ടായിരുന്നതായി കണക്കാക്കപ്പെടുന്നു.
സ്വതന്ത്ര ഭാരതത്തിന്റെ ആദ്യത്തെ കാനേഷുമാരി കണക്കെടുപ്പു് നടന്നത് 1951 ലാണ്. സാമ്പത്തിക വികസനത്തിനുതകുന്ന വിവരങ്ങൾ കൂടി ശേഖരിച്ചത് ഒരു പ്രത്യേകതയായിരുന്നു. ഐക്യരാഷ്ട്രസഭയുടെ സ്ഥിതിവിവര വിഭാഗം നൽകിയ ശുപാർശകൾ പാലിച്ചു കൊണ്ടാണ് 1961 ലെ കാനേഷുമാരി നടന്നത്. ഇതിനു പുറമേ കുടുംബം, തൊഴിൽ, മതം, അന്യസ്ഥലത്ത് ജനിച്ചവരുടെ താമസത്തിന്റെ കാലയളവ് എന്നീ വിവരങ്ങളും കാനേഷുമാരി കണക്കിൽ ചേർത്തിരുന്നു. ഈ കണക്കെടുപ്പിലാണ് യന്ത്ര സഹായത്തോടെയുള്ള പട്ടികപ്പെടുത്തൽ ആദ്യമായി നടന്നത്. 2001- ലേത് ഭാരതത്തിലെ 14 ആം കാനേഷുമാരിയാണ്. സ്വാതന്ത്ര്യലബ്ധിക്കു ശേഷമുള്ള ആറാമത്തേതുമാണ്. 21 ആം നൂറ്റാണ്ടിലേയും 3 ആം സഹസ്രാബ്ദത്തിലേയും ആദ്യത്തെ കണക്കെടുപ്പും. ഇന്ത്യയിലെ 15-മത് സെൻസസ് ( കാനേഷുമാരി) ഏപ്രിൽ 1, 2010 ന്‌ ആരംഭിച്ചു. ഇതിന്റെ, 2011 മാർച്ച് 31ന് പുറത്തുവിട്ട പ്രാഥമിക കണക്കു പ്രകാരം ഇന്ത്യയിലെ ജനസംഖ്യ 121.02 കോടിയായി ഉയർന്നു. 18 കോടിയുടെ വർദ്ധനവാണ് ഉണ്ടായിട്ടുള്ളത്. പുരുഷന്മാർ 62.37 കോടി, സ്ത്രീകൾ 58.65 കോടിഎന്നതാണ് ഇപ്പോഴത്തെ നില. കേരളത്തിൽ 1000 പുരുഷന്മാർക്ക് 1084 സ്ത്രീകൾ ഉള്ളതായും പുതിയ കാനേഷുമാരി കണക്ക് അറിയിക്കുന്നു.ദേശീയ തലത്തിൽ ഇത് 1000 പുരുഷന്മാർക്ക് 914 സ്ത്രീകൾ എന്ന നിലയിലാണ്.
തിരുവിതാംകൂറിൽ
1875-ലെ ജനസംഖ്യാ കണക്കെടുപ്പ് അനുസരിച്ച് തിരുവിതാംകൂർ നാട്ടുരാജ്യത്തിന്റെ വിസ്തീർണ്ണം 6,731 ചതുരശ്ര നാഴികയായി കണക്കാക്കിയിട്ടുണ്ട്. ശരാശരി ജനസംഖ്യ ചതുരശ്രനാഴികയ്ക്ക് 343 പേർ എന്ന കണക്കിലാണ് അടയാളപ്പെടുത്തിയിരിക്കുന്നത്. ഇതിൽ തീരദേശത്തെ ജനങ്ങളുടെ എണ്ണം ച.നാഴികയ്ക്ക് 1280 വരെയും ഉൾനാടൻ പ്രദേശങ്ങളിലേത് 37 വരെയുമാണ്. 100 പുരുഷന്മാർക്ക് 110 സ്ത്രീകൾ എന്ന നിരക്കിലാണ് സ്ത്രീപുരുഷ അനുപാതമെങ്കിലും 100 ആൺകുട്ടികൾക്ക് 85 പെൺകുട്ടികൾ എന്നാണ് രേഖപ്പെടുത്തിയിരിക്കുന്നത്. ആകെ ജനസംഖ്യയിൽ ശരാശരി 5.74 ശതമാനം ആളുകൾക്ക് എഴുതാനും വായിക്കാനും അറിയാം എങ്കിലും പ്രദേശങ്ങളുടെയും ജനവിഭാഗങ്ങളുടേയും വ്യത്യാസമനുസരിച്ച് അതും വളരെ വ്യത്യസ്തമായ കണക്കുകളാണ് നൽകുന്നത്. 6.56, 5.75, 4.72 എന്നീ ശതമാനക്കണക്കിൽ യഥാക്രമം ക്രിസ്ത്യൻ, ഇസ്ലാം, ഹിന്ദു ജാതി വിഭാഗങ്ങളിലെ ജനങ്ങൾക്ക് അക്ഷരാഭ്യാസം ഉണ്ട്. അതിൽ തന്നെ പഠന-ഭരണ-സാംസ്കാരിക കേന്ദ്രമായ തിരുവനന്തപുരത്ത് 15 ശതമാനം ആളുകൾക്ക് വിദ്യാഭ്യാസം ഉള്ളതായി കണക്കാക്കിയിട്ടുണ്ട്. പക്ഷേ തിരുവനന്തപുരത്തു നിന്നും വളരെ അകലെ സ്ഥിതിചെയ്യുന്ന തിരുവിതാംകൂറിന്റെ തന്നെ ഭാഗമായ മൂവാറ്റുപുഴ, തൊടുപുഴ, ചെങ്കോട്ട, പത്തനാപുരം, ചെങ്ങന്നൂർ എന്നീ ജില്ലകളിലും താഴ്ന്ന ജാതിക്കാർ ധാരാളമുള്ള ചേർത്തലയിലും ആകെ ജനസംഖ്യയുടെ 3 മുതൽ 4 ശതമാനം ആളുകൾക്കാണ്  അക്ഷരാഭ്യാസം ഉള്ളവരായി രേഖപ്പെടുത്തിയിരിക്കുന്നത്. ഇക്കൂട്ടത്തിൽ 60,000 ജനസംഖ്യയായി കണക്കാക്കിയിട്ടുള്ള കുന്നത്തൂരിൽ 2.79 ശതമാനമാണ് അക്ഷരാഭ്യാസമുള്ള ജനങ്ങൾ.
ബ്രിട്ടീഷ് ഇന്ത്യയിലെ കാനേഷുമാരിയുമായി ബന്ധപ്പെട്ട് തിരുവിതാംകൂറിൽ 1881 ഫെബ്രുവരി 17-ന് മറ്റൊരു കാനേഷുമാരി നടത്തുകയും അതിൽ ആകെ ജനസംഖ്യ 24,01,158 പേരായും അതിൽ 12,04,024 പേർ സ്ത്രീകളും 11,97,134 പുരുഷന്മാരും ഉള്ളതായി കണ്ടെത്തിയിട്ടുണ്ട്.
കാനേഷുമാരി ദിനം
ഫെബ്രുവരി 9 ന് ഇന്ത്യയിൽ ദേശീയ കനേഷുമാരി ദിന (National Census Day) മായി ആചരിക്കുന്നു. ലോക കനേഷുമാരി ദിനം (World Census Day) ആചരിക്കുന്നത് ജൂലായ് 11 നാണ്.
അവലംബം
വർഗ്ഗം:ജനസംഖ്യ
റൈനോസ്പൊറിഡിയോസിസ്
റൈനോസ്പൊറിഡിയം സീബറി (Rhinosporidium seeberi) എന്ന പരാദം മൂലം ഉണ്ടാവുന്ന രോഗമാണ് റൈനോസ്പൊറിഡിയോസിസ്. ഇത് ഒരു പൂപ്പൽ രോഗമാണെന്ന് മുൻകാലങ്ങളിൽ വിശ്വസിച്ചുപോന്നിരുന്നു. എന്നാൽ രോഗകാരണമായി റൈനോസ്പൊറിഡിയം സീബറി, മീസോമൈസെറ്റോസോവ വർഗ്ഗത്തിൽ പെട്ട പരാദമായി ഇപ്പോൾ കണക്കാക്കപ്പെടുന്നു.
മൂക്കിലെയും, വായിലെയും, കണ്ഠനാളത്തിലെയും, കൺജക്ടൈവയിലെയും, അന്നനാളത്തിലെയും ശ്ലേഷ്മസ്ഥരത്തെയാണ് ഈ അസുഖം ബാധിക്കുക. മൂക്കിന്റെ ഉള്ളിലെ കീഴ് ടർബിനേറ്റിലാണ് ഇത് സാധാരണയായി കണ്ടുവരാറുള്ളത്. എൻഡൊട്രക്കിയൽ കുഴലിറക്കിയവരിൽ സ്വരപേടകത്തിലും റൈനോസ്പൊറിഡിയോസിസ് ബാധിച്ചേക്കാം. അസുഖം ബാധിച്ച കലകളിൽ വീക്കവും, രോഗപ്രതിരോധ പ്രതിപ്രവർത്തനങ്ങളും ഉണ്ടാകാം. ഇന്ത്യയിലും, ശ്രീലങ്കയിലും, ആഫ്രിക്കയിലും, തെക്കേ അമേരിക്കയിലുമാണ് ഈ രോഗം നിലവിലുള്ളത്. വെള്ളം കെട്ടി നിൽക്കുന്ന കുളങ്ങളിൽ കുളിക്കുന്നവരിലാണ് ഈ രോഗം കൂടുതലായും കണ്ടുവരുന്നത്.
മൂക്കടപ്പ്, തുമ്മൽ, മൂക്കിലൂടെ രക്തം പോക്ക്, ചൊറിച്ചിൽ, മൂക്കൊലിപ്പ് എന്നിവയാണ് പ്രധാന രോഗലക്ഷണങ്ങൾ. നാസിക പരിശോധിച്ചാൽ ചുവന്ന നിറമുള്ള, തൊട്ടാൽ രക്തം വരുന്ന, സ്ട്രോബെറികൾ പോലുള്ള പോളിപ്പുകൾ കാണാനാകും. രോഗം തീർച്ചപ്പെടുത്താൽ ബയോപ്സി ചെയ്യുന്നു. ശസ്ത്രക്രിയയാണ് റൈനോസ്പൊറിഡിയോസിസിനു പ്രതിവിധി. മരുന്നുകൊണ്ട് മാത്രമുള്ള ചികിത്സകൊണ്ട് പലപ്പോഴും പൂർണ്ണ രോഗശമനം ലഭിക്കാറില്ല.
അവലംബം
വർഗ്ഗം:ഫംഗസ് രോഗങ്ങൾ
വെള്ളത്തൂവൽ ജലവൈദ്യുതപദ്ധതി
പ്രതിവർഷം 12.17 ദശലക്ഷം യൂണിറ്റ് വൈദ്യുതി ഉത്പാദിപ്പിക്കാൻ ശേഷിയുള്ള കേരള സ്റ്റേറ്റ് ഇലക്ട്രിസിറ്റി ബോർഡിന്റെ ചെറുകിട ജലവൈദ്യുതപദ്ധതിയാണ്  വെള്ളത്തൂവൽ ചെറുകിട ജലവൈദ്യുതപദ്ധതി . 2016 സെപ്റ്റംബറിൽ  ഇതു പ്രവർത്തനം തുടങ്ങി. ഇടുക്കി ജില്ലയിലെ ഉടുമ്പൻചോല താലൂക്കിലെ  കൊന്നത്തടി ഗ്രാമപഞ്ചായത്തിൽ കൊന്നത്തടിയിൽ  (വെള്ളത്തൂവലിൽ മുതിരപ്പുഴ യുടെ ഇടതു കരയിൽ, ചെങ്കുളം പവർ ഹൗസിനു എതിർ കരയിൽ ) പന്നിയാർ പവർ ഹൗസിനു മുകളിലായി   ആണ് പദ്ധതിയിലെ പവർ ഹൗസ് നിർമിച്ചിട്ടുള്ളത്.
വൈദ്യുതി ഉത്പാദനം
പൊന്മുടി അണക്കെട്ടിൽ നിന്നും പന്നിയാർ വഴി ഒഴുകിയെത്തുന്ന ജലവും ചെങ്കുളം പദ്ധതിയിൽ നിന്നും വൈദ്യുതോല്പാദനത്തിനുശേഷം പുറന്തള്ളുന്ന ജലവും പെരിയാറിന്റെ പോഷക നദിയായമുതിരപ്പുഴയാറിൽ വെള്ളത്തൂവൽ പാലത്തിനു താഴെ തടയണ കെട്ടി നിർത്തിയാണ് പുതിയ പദ്ധതിക്കാവശ്യമായ ജലം ശേഖരിക്കുന്നത്. തടയണയോടു ചേർന്ന് തന്നെ പുഴയിൽ പവർ ഹൌസ് നിർമിച്ചു വെള്ളത്തൂവൽ ചെറുകിട ജലവൈദ്യുതപദ്ധതിയിൽ 3.6 മെഗാവാട്ടിന്റെ ഒരു ടർബൈൻ  ഉപയോഗിച്ച് 3.6 മെഗാവാട്ട്   വൈദ്യുതി ഉത്പാദിപ്പിക്കുന്നു. വാർഷിക ഉൽപ്പാദനം 12.17  MU ആണ്. 2016 സെപ്റ്റംബറിൽ   പദ്ധതി   കമ്മീഷൻ ചെയ്തു.31 കോടിയാണ് പദ്ധതിയുടെ നിർമ്മാണച്ചിലവ്.
അവലംബം
വർഗ്ഗം:കേരളത്തിലെ ജലവൈദ്യുതപദ്ധതികൾ
ഗിരീഷ് ഹൊസനഗര നാഗരാജഗൗഡ
ഹൈജമ്പിൽ പാരാലിമ്പിക്സ് മെഡൽ സ്വന്തമാക്കുന്ന ആദ്യ ഇന്ത്യൻ താരമാണു് ഗിരീഷ് ഹൊസനഗര നാഗരാജഗൗഡ (കന്നഡ:ಗಿರೀಶ ಹೊಸನಗರ ನಾಗರಾಜೇಗೌಡ, ജനനം 26 ജനുവരി 1988). ലണ്ടനിൽ നടന്ന പാരാലിമ്പിക്‌സിൽ ഹൈജമ്പിൽ വെള്ളി നേടി. 1.74 മീറ്റർ ഉയരം താണ്ടിയാണ് ഗിരീഷ് വെള്ളി സ്വന്തമാക്കിയത്. എഫ് 42 വിഭാഗത്തിലാണ് ഗിരീഷിന്റെ മെഡൽ നേട്ടം. ഈയിനത്തിൽ സ്വർണം നേടിയ ഫിജിയുടെ ഇലിയേസ ഡിലാനയും 1.74 മീറ്ററാണ് ചാടിയത്. എന്നാൽ, കൂടുതൽ ശ്രമങ്ങളെടുത്തതിന്റെ പേരിൽ ഗിരീഷ് രണ്ടാമതായി. വെങ്കലം നേടിയ പോളണ്ടിന്റെ ലൂക്കാസ് മാംസാഴ്‌സും 1.74 മീറ്റർ തന്നെയാണ് ചാടിയത്. 1.71 മീറ്റർ ചാട്ടം രണ്ടാം ശ്രമത്തിലായതാണ് ഗിരീഷിന്റെ നേട്ടം വെള്ളിമെഡലിൽ ഒതുക്കിയത്. ഇലിയേസ എല്ലാ ഉയരങ്ങളും ആദ്യ ശ്രമത്തിൽത്തന്നെ താണ്ടി. മൂന്നാം ശ്രമത്തിലാണ് പോളിഷ് താരം ഈ ഉയരം ചാടിയത്. 1.77 മീറ്റർ ചാടാൻ ഇരുവരും ശ്രമിച്ചെങ്കിലും മൂന്ന് ശ്രമങ്ങളും പാഴാവുകയും ചെയ്തു. പാരാലിമ്പിക് ഗെയിംസിനു മുന്നോടിയായുള്ള പരിശീലനത്തിനു അവധി ലഭിക്കാതിരുന്നതിനാൽ ബാങ്കിലെ ജോലി പോലും ഉപേക്ഷിച്ച ഈ ഇരുപത്തിനാലുകാരന് ഈ നേട്ടം ജീവിതത്തിലേക്കുള്ള വെള്ളിവെളിച്ചം കൂടിയാണിത്. പാരാലിമ്പിക് ഗെയിംസിൽ വെള്ളിമെഡൽ നേടിയ ഗിരീഷിന് കേന്ദ്ര കായിക മന്ത്രാലയം 30 ലക്ഷം രൂപ സമ്മാനം പ്രഖ്യാപിച്ചിട്ടുണ്ട്.
ചരിത്രത്തിൽ ഇന്ത്യയുടെ എട്ടാമത്തെ പാരാലിമ്പിക്സ് മെഡലാണിത്. 1972-ലെ ഗെയിംസിൽ മുരളീകാന്ത് പെത്കാർ നീന്തലിൽ സ്വർണ്ണം നേടിയിരുന്നു.
ഏതൊരു താരത്തേയും പോലെ രാജ്യത്തിനുവേണ്ടി മെഡൽ നേടുകയെന്നതായിരുന്നു ഗിരീഷിന്റെയും ജീവിതലക്ഷ്യം. രാജ്യത്ത് നിന്ന് പത്ത് അത്‌ലറ്റുകൾക്കായിരുന്നു യോഗ്യത. ദക്ഷിണേന്ത്യയിൽ നിന്നുള്ള ഏക അത്‌ലറ്റ് ഗിരീഷായിരുന്നു. മാർച്ച് മുതൽ ബാംഗ്ലൂർ സായ് കേന്ദ്രത്തിൽ കഠിനപരിശീലനം. ഇന്ത്യൻ പാരാലിമ്പിക്സ് കമ്മിറ്റി ജോയിന്റ് സെക്രട്ടറി സത്യനാരായണനായിരുന്നു പ്രധാന പരിശീലകൻ.
എട്ടു വർഷമായി എഫ് 42 ഇനത്തിൽ ദേശീയ ചാമ്പ്യനാണ് ഗിരീഷ്. 2006-ൽ ചൈനയിൽ നടന്ന വേൾഡ് യൂത്ത് പാരാലിമ്പിക്സ് ചാമ്പ്യൻഷിപ്പിൽ വെങ്കലമെഡൽ നേടിയതോടെയാണ് താരം ശ്രദ്ധിക്കപ്പെടുന്നത്. 2012 ജനുവരിയിൽ കുവൈത്തിൽ നടന്ന മീറ്റിലും മലേഷ്യൻ ചാമ്പ്യൻഷിപ്പിലും വെങ്കലം നേടി. കുവൈത്ത് മീറ്റീലെ പ്രകടനമാണ് പാരാലിമ്പിക്സ് യോഗ്യത സമ്മാനിച്ചത്.
ആദ്യകാല ജീവിതം
കർണ്ണാടകത്തിലെ ഹാസൻ ജില്ലയിലെ അരേക്കൽഗുഡയിലെ ഹൊസനഗര ഗ്രാമത്തിൽ നാഗരാജ ഗൗഡയുടെ മൂത്തമകനാണ് ഗിരീഷ്. ജന്മനാ ഇടത്തേകാലിന് വൈകല്യമുള്ള ഗിരീഷ് ഒരിക്കലും തളരാൻ തയ്യാറായിരുന്നില്ല. അരേക്കൽഗുഡയിലെ കോളേജിൽ നിന്നും ബിരുദം നേടി. മൈസൂർ യൂണിവേസിറ്റിക്കു വേണ്ടി ജനരൽ കാറ്റഗറിയിൽ ഹൈജമ്പ് വെള്ളിയും വെങ്കലവും നേടിയിരുന്നു. അത്‌ലറ്റിനു പുറമെ മികച്ചൊരു ക്രിക്കറ്റ് താരം കൂടിയാണ് ഗിരീഷ്.
ബാംഗ്ലൂർ ആസ്ഥാനമായുള്ള സന്നദ്ധസംഘടന സമാർത്തനത്തിൽ എത്തിയതോടെയാണ് ഗിരീഷിന്റെ ജീവിതത്തിൽ വഴിത്തിരിവായത്. സമാർത്തനയുടെ ഗ്രാമീണ ബി.പി.ഓ.യിൽ രണ്ട് വർഷം പ്രവർത്തിച്ചു. സംഘടനയുടെ സഹായത്തോടെയായിരുന്നു ദേശീയ മീറ്റിലും മറ്റും പങ്കെടുത്തത്. ശരീരത്തിനു വൈകല്യമുണ്ടെന്ന തോന്നൽ ഗിരീഷിന്റെ സമീപനത്തിലും സ്പോർട്സിലോടുള്ള ആവേശത്തിലുൻ ഒരിക്കലും പ്രതിഫലിച്ചിരുന്നില്ലെന്ന് ദേശീയ ഹൈജമ്പ് താരം സഹനകുമാരി പറയുന്നു. വൈകല്യമുള്ളതിന്റെ പേരിൽ ആനുകൂല്യങ്ങൾ ലഭിക്കുന്നതാണ് തന്നെ ബുദ്ധിമുട്ടിക്കുന്നതെന്ന് ഗിരീഷ് പതിവായി പറയുമായിരുന്നെന്ന് സഹനകുമാരി പറയുന്നു.
വർഗ്ഗം:വികലാംഗ കായികതാരങ്ങൾ വർഗ്ഗം:ജനുവരി 26-ന് ജനിച്ചവർ വർഗ്ഗം:1988-ൽ ജനിച്ചവർ വർഗ്ഗം:പാരാലിമ്പിക്സ് മെഡൽ ജേതാക്കൾ വർഗ്ഗം:പത്മശ്രീ പുരസ്കാരം ലഭിച്ചവർ
കൈക്കുടന്ന നിലാവ്
കമൽ സംവിധാനം ചെയ്ത് രഞ്ജിത്ത് കഥയും തിരക്കഥയും എഴുതിയ 1998 ലെ ഇന്ത്യൻ മലയാള ചിത്രമാണ് കൈക്കുടന്ന നിലാവ്. ചിത്രത്തിൽ ജയറാം, ദിലീപ്, രഞ്ജിത, ശാലിനി എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ചിത്രത്തിൽ ഗിരീഷ് പുത്തഞ്ചേരി യുടെ വരികൾക്ക്ക്ക്  കൈതപ്രം സംഗീതമൊരുക്കി. ഈ ചിത്രം തമിഴിൽ നിലവ് ഉനക്കാഗ എന്നാണ് വിളിച്ചത്.
== പ്ലോട്ട് ==
==താരനിര ==
ബാഹ്യ ലിങ്കുകൾ
വർഗ്ഗം:കൈതപ്രം സംഗീതം നൽകിയ ചലച്ചിത്രങ്ങൾ വർഗ്ഗം:ഗിരീഷ് വർഗ്ഗം:രഞ്ജിത് വർഗ്ഗം:രഞ്ജിത് വർഗ്ഗം:കമൽ സം‌വിധാനം ചെയ്ത ചലച്ചിത്രങ്ങൾ വർഗ്ഗം:പി.സുകുമാർ കാമറ ചലിപ്പിച്ച ചലച്ചിത്രങ്ങൾ വർഗ്ഗം:കെ രാജഗോപാൽ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:1998-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:മലയാളചലച്ചിത്രങ്ങൾ വർഗ്ഗം:ജയറാം
ഊരാളിക്കുറുമർ
വയനാട്ടിൽ കാണപ്പെടുന്ന ഒരു ആദിവാസിവർഗമാണ് ഊരാളിക്കുറുമർ. വെട്ടുകുറുമർ എന്നും അറിയപ്പെടുന്നു. കൊട്ടമെടയലും മൺപാത്രനിർമ്മാണവുമാണ് പ്രധാന ജോലികൾ. ചക്രത്തിന്റെ സഹായമില്ലാതെയാണ് ഇവർ മൺപാത്രങ്ങൾ നിർമ്മിക്കുന്നത്. മികച്ച വേട്ടക്കാരായ ഇവർ വിഷം പുരട്ടിയ അമ്പുകൾ ഉപയോഗിക്കാറുണ്ട്.
മുള്ളുവക്കുറുമർ
വയനാട്ടിലെ ഒരു ആദിവാസിവർഗമാണ് മുള്ളുവക്കുറുമർ. മലയാളമാണ് ഇവരുടെ ഭാഷ. പ്രധാന തൊഴിൽ കൃഷിയാണ്. ഇവർ മികച്ച വില്ലാളികളുമാണ്.
ബ്രിട്ടിഷുകർക്കെതിരേയുള്ള പോരാട്ടങ്ങളിൽ കുറിച്യരെപ്പോലെ തന്നെ ഇവരും പഴശ്ശിരാജാവിനെ സഹായിച്ചിട്ടുണ്ട്.
എക്‌സ്പീരിയ എസ്.എൽ.
2012ൽ സോണി വിപണിയിലെത്തിച്ച് എക്‌സ്പീരിയ എസ് എന്ന സ്മാർട്‌ഫോൺ മോഡലിന്റെ പുതിയ വെർഷനാണ് എക്‌സ്പീരിയ എസ്.എൽ. എക്‌സ്പീരിയ എസിന്റെ സ്‌പെസിഫിക്കേഷനുകളിൽ കാര്യമായ മാറ്റങ്ങളൊന്നും വരുത്താതെയാണ് എസ്.എൽ. അവതരിച്ചിരിക്കുന്നത്.
1.7 ഗിഗാഹെർട്‌സിന്റെ ഡ്യുവൽകോർ സ്‌നാപ്ഡ്രാഗൺ എസ് 3 ആണ് പ്രൊസസർ. ആൻഡ്രോയ്ഡ് 4.0 ഐസ്‌ക്രീം സാൻവിച്ചാണ് ഓപ്പറേറ്റിംഗ് സിസ്റ്റം. ഒരു ജി.ബി. റാമും 27.8 ജി.ബി. ഇന്റേണൽ മെമ്മറിയും ഉണ്ട്.
ഗ്രേ, പിങ്ക്, കറുപ്പ്, വെളുപ്പ് എന്നീ നാലു നിറങ്ങളിലാകും എക്‌സ്പീരിയ എസ്.എൽ. വിപണിയിൽ എത്തുക. ഇതിന് ഇന്ത്യയിൽ ഏകദേശം 34,990 രൂപയായിരിക്കും.
അവലംബം
വർഗ്ഗം:സ്മാർട്ട് ഫോണുകൾ വർഗ്ഗം:ആൻഡ്രോയ്ഡ് ഉപകരണങ്ങൾ
സിയെനാഗാസ് ഡെൽ കറ്റാറ്റുമ്പോ ദേശീയോദ്യാനം
സിയെനാഗാസ് ഡെൽ കറ്റാറ്റുമ്പോ ദേശീയോദ്യാനം (Parque nacional Ciénagas del Catatumbo)  പുറമേ കറ്റാറ്റുമ്പോ ദേശീയോദ്യാനം അല്ലെങ്കിൽ സിയെനാഗാസ് ഡി ജുവാൻ മാന്വൽ ദേശീയോദ്യാനം എന്നും അറിയപ്പെടുന്ന ഇത് വെനിസ്വേലയിലെ ഒരു സംരക്ഷിത പ്രദേശമാണ്. സുലിയ സംസ്ഥാനത്തെ രണ്ടാമത്തെ പ്രകൃതിദത്ത ഉദ്യാനമാണിത്. കറ്റാറ്റുമ്പോ ഈർപ്പ വനഖണ്ഡങ്ങളടങ്ങിയ പരിസ്ഥിതിമേഖലയുടെ ഒരു വിഭാഗം ഇതിൽ ഉൾപ്പെടുന്നു. സെറാനിയ ഡെൽ പെരിജ യ്ക്കും മരക്കായ്ബോ തടാക ത്തിനുമിടയിലുള്ള വിശാല സമതലത്തിലാണ് ഇത് സ്ഥിതി ചെയ്യുന്നത്. അതിയായ ഈർപ്പത്തോടുകൂടിയ, 22 ഡിഗ്രി മുതൽ 32 ഡിഗ്രി വരെയുള്ള താപനിലയാണ് ഈ പ്രദേശത്ത് അനുഭവപ്പെടാറുള്ളത്. അസാധാരണമായി സമതലത്തിൽനിന്നു വമിക്കുന്ന ഒരു കാന്തിക പ്രതിഭാസത്തിൻറെ പേരിലാണ് ഈ മേഖല രാജ്യമെമ്പാടും അറിയപ്പെടുന്നത്.
അവലംബം
വർഗ്ഗം:വെനസ്വേലയിലെ ദേശീയോദ്യാനങ്ങൾ
നിറപറ
പറ ഒരു പഴയ കാല അളവുതൂക്ക ഉപാദിയാണ്.അതിൽ നെല്ല് നിറച്ചു വെച്ചതിനെയാണ് നിറപറ എന്ന് പറയുന്നത്.സാധാരണയായി വിവാഹം,ചില കലാവിഷ്ക്കാരങ്ങൾ,ക്ഷേത്ര വുമായി ബന്ധപെട്ട പൂജാച്ചടങ്ങുകൾ എന്നിവയിലാണ് നിറപറ കണ്ടുവരാര്.
ഡ്രഗ്സ് ആൻഡ് കോസ്മെറ്റിക്സ് ആക്റ്റ്, 1940
മരുന്നുകളുടെ ഇറക്കുമതി, ഉല്പാദനം, വിതരണം എന്നിവ നിയന്ത്രിക്കുന്ന ഇന്ത്യൻ പാർലമെന്റിന്റെ നിയമമാണ് ഡ്രഗ്സ് ആൻഡ് കോസ്മെറ്റിക്സ് ആക്റ്റ്, 1940. ഇന്ത്യയിൽ വിറ്റഴിക്കുന്ന മരുന്നുകളും സൗന്ദര്യവർദ്ധക വസ്തുക്കളും സുരക്ഷിതവും ഫലപ്രദവും രാജ്യത്തെ ഗുണനിലവാര നിബന്ധനകൾക്ക് അനുയോജ്യവും ആണെന്ന് ഉറപ്പു വരുത്തുകയാണ് നിയമത്തിന്റെ പ്രാഥമിക ഉദ്ദേശ്യം. ഇതിനോട് അനുബന്ധമായുള്ള ഡ്രഗ്സ് ആൻഡ് കോസ്മെറ്റിൿസ് റൂൾസ്, 1945 വിവിധ ഷെഡ്യൂളുകൾക്ക് കീഴിൽ മരുന്നുകളുടെ വർഗ്ഗീകരണവും, ഓരോ ഷെഡ്യൂളിലെയും മരുന്നുകളുടെ സംഭരണം, വിൽപ്പന, പ്രദർശനം, മരുന്നു കുറിപ്പ് എന്നിവയെ സംബന്ധിക്കുന്ന നിബന്ധനകൾ ഉൾക്കൊള്ളുന്നു.
ചുരുക്കം
തുടക്കത്തിൽ ഡ്രഗ് ആക്റ്റ് എന്ന് അറിയപ്പെട്ടിരുന്ന ഈ നിയമം 1940 ഇൽ പാസാക്കപ്പെട്ടു.1930 ഇൽ രൂപീകരിച്ച ചോപ്ര കമ്മിറ്റിയുടെ നിർദ്ദേശങ്ങൾക്കനുസരിച്ചാണ് ആദ്യ നിയമം തയ്യാറാക്കിയത്. അനുബന്ധമായ ഡ്രഗ് റൂളുകൾ 1945 ഇൽ പാസാക്കി. 1940 ന് ശേഷം ഒട്ടേറെ ഭേദഗതികൾക്ക് വിധേയമാവുകയും ഇപ്പോൾ ഡ്രഗ്സ് ആൻഡ് കോസ്മെറ്റിക്സ് ആക്റ്റ്,1940 എന്ന് അറിയപ്പെടുകയും ചെയ്യുന്നു.
രോഗനിർണയം, ചികിത്സ, മെഡിക്കൽ ഉപകരണങ്ങൾ എന്നിവ ഉൾപ്പെടെ വിഭിന്നമായ തരം വസ്തുക്കൾ ഈ നിയമത്തിലെ മരുന്ന്(ഡ്രഗ്) എന്ന നിർവചനത്തിൽ ഉൽപ്പെടുന്നു. സൗന്ദര്യവർദ്ധക വസ്തു(കോസ്മെറ്റിക്) എന്ന് നിയമത്തിൽ പറയുന്നത് മനുഷ്യശരീരത്തിൽ സൗന്ദര്യം വർദ്ധിപ്പിക്കുന്നതിനോ ശുദ്ധിയാക്കുന്നതിനോ ആയി ഉപയോഗിക്കുന്ന ഉല്പന്നം എന്ന അർത്ഥത്തിലാണ്. എന്നാൽ സോപ്പുകളെ ഇതിൽ ഉൾപ്പെടുത്തിയിട്ടില്ല. 1964 ഇൽ ആയുർവേദ, യുനാനി മരുന്നുകളെക്കൂടി ഉൾപ്പെടുത്തുന്ന രീതിയിൽ നിയമം ഭേദഗതി ചെയ്തു.
ഈ നിയമത്തിന്റെ സെക്ഷൻ 16 മരുന്നുകളുടെ ഗുണനിലവാരത്തിന്റെ മാനദണ്ഡങ്ങൾ നിർവചിക്കുന്നു. സെക്ഷൻ 17 മിസ്ബ്രാൻഡിംഗ് നിർവചിക്കുന്നു. ഒരു മരുന്ന് മിസ്ബ്രാൻഡ് ചെയ്യപ്പെട്ടതാണ് എന്നു പറയുന്നത് യഥാർത്ഥത്തിൽ ഉള്ളതിനേക്കാൾ കൂടുതൽ രോഗശമനശേഷി അവകാശപ്പെടുമ്പോഴാണ്. അത്തരം മരുന്നുകളുടെ ഉല്പാദനം നിർത്തിവെക്കാൻ സെക്ഷൻ 18 അനുസരിച്ച് ഉല്പാദകനോട് ആവശ്യപ്പെടാവുന്നതാണ്. വ്യാജവും മായം കലർന്നതുമായ മരുന്നുകളെക്കുറിച്ചാണ് സെക്ഷൻ 27. മരുന്നിന്റെ ഘടകങ്ങൾ ലേബലിൽ അച്ചടിച്ചിരിക്കണമെന്ന് ഈ നിയമം നിബന്ധന ചെയ്യുന്നു.
ഡ്രഗ് ഇൻസ്പെടറുടെ അധികാരങ്ങൾ സെക്ഷൻ 22 ഇലും പരിശോധനാ സമയത്ത് ഇൻസ്പെക്ടർമാർ പിന്തുടരേണ്ടുന്ന കർശനമായ നടപടിക്രമങ്ങളെക്കുറിച്ച് സെക്ഷൻ 23 ഇലും വിവരിക്കുന്നു.
വിവാദം
ക്ലിനിക്കൽ ട്രയലുകളെ സംബന്ധിച്ച നിബന്ധനകൾ ലംഘിക്കുന്നതിന് പ്രത്യേക ശിക്ഷ ഈ നിയമത്തിൽ നിർദ്ദേശിച്ചിട്ടില്ല. PATH(Programme for Appropriate Technology in Health) എന്ന സംഘടന ആന്ധ്ര പ്രദേശിലും ഗുജറാത്തിലും ഉള്ള ആദിവാസി പെൺകുട്ടികൾക്കിടയിൽ എച്ച് പി വി(ഹ്യൂമൻ പാപ്പിലോമ വൈറസ്) വാക്സിനേഷൻ പരീക്ഷണങ്ങൾ നിയമം ലംഘിച്ചുകൊണ്ട് നടത്തിയിരുന്നു. ബിൽ ആൻഡ് മെലിൻഡ ഗേറ്റ്സ് ഫൗണ്ടേഷന്റെ ധനസഹായത്തോടെ ആയിരുന്നു ഇത് നടന്നത്. നിയമത്തിൽ വ്യക്തമായ നിർദ്ദേശങ്ങൾ ഇല്ലാതിരുന്നതുകൊണ്ട് ഈ സംഘടനകൾക്ക് പിഴ വിധിക്കാൻ സാധിച്ചിട്ടില്ല. നിയമത്തിൽ വ്യക്തമായ പിഴ ഇല്ലാത്തതു കൊണ്ട് വാക്സിൻ പരീക്ഷണം നിർത്തിവെക്കാൻ മാത്രമേ കഴിയൂ എന്ന് 2015 ഏപ്രിൽ 17 ന് ഗവണ്മെന്റ് സുപ്രീം കോടതിയെ അറിയിച്ചു.
കൂടുതൽ വായനയ്ക്ക്
വർഗ്ഗം:ഇന്ത്യയിലെ നിയമങ്ങൾ - അപൂർണ്ണലേഖനങ്ങൾ വർഗ്ഗം:ഇന്ത്യയിലെ നിയമങ്ങൾ
ദ റിംഗ് (2002 സിനിമ)
ദ റിംഗ് ഗോർ വെർബിൻസ്കി സംവിധാനം ചെയ്ത് നവോമി വാട്ട്സ്, മാർട്ടിൻ ഹെൻഡേഴ്സൺ, ഡേവിഡ് ഡോർഫ്മാൻ, ബ്രയാൻ കോക്സ്, ഡേവിഗ് ചേസ് എന്നിവർ പ്രധാന കഥാപാത്രങ്ങളെ അവതരിപ്പിച്ച 2002 ലെ അമേരിക്കൻ അമാനുഷിക ഹൊറർ ചിത്രമാണ്. കോജി സുസുക്കിയുടെ അതേ പേരിലുള്ള നോവലിനെ അടിസ്ഥാനമാക്കി 1998 ൽ പുറത്തിറങ്ങിയ ജാപ്പനീസ് ഹൊറർ ചിത്രമായ റിംഗിന്റെ റീമേക്കാണിത്. കണ്ട് ഏഴു ദിവസത്തിന് ശേഷം അതിന്റെ കാഴ്ചക്കാരൻ കൊല്ലപ്പെടുമെന്ന് ശപിക്കപ്പെട്ടിരിക്കുന്ന ഒരു വീഡിയോടേപ്പിനേക്കുറിച്ച് അന്വേഷിക്കുന്ന ഒരു പത്രപ്രവർത്തകയെ നവോമി വാട്ട്സ് ഈ ചിത്രത്തിൽ അവതരിപ്പിക്കുന്നു.
ദ റിംഗ് 2002 ഒക്ടോബർ 18 ന് പുറത്തിറങ്ങുകയും ചിത്രത്തിന് മികച്ച അവലോകനങ്ങൾ ലഭിക്കുകയും ചെയ്തു. ഏഷ്യൻ ഹൊറർ ചിത്രങ്ങളുടെ ഇംഗ്ലീഷ് ഭാഷാ റീമേക്കുകളായ ദി ഗ്രഡ്ജ്, ഡാർക്ക് വാട്ടർ, പൾസ്, വൺ മിസ്ഡ് കോൾ, ദി ഐ, ഷട്ടർ, മിറേർസ്, ദി അൺഇൻവിറ്റഡ് എന്നിവയുടെ നിർമ്മാണത്തിന് ദ റിംഗ് എന്ന ചിത്രം വഴിയൊരുക്കി.
ടേപ്പിന്റെ ഐതിഹ്യം
1970 ൽ ബർക്ക് എന്ന പുരോഹിതൻ എവ്‌ലിൻ ഒസോറിയോ എന്ന സ്ത്രീയെ ഒരു പള്ളിയുടെ നിലവറയിൽ‌ ബന്ദിയാക്കുകയും ബന്ധനത്തിലായ അവളെ അയാളുടെ ലൈംഗിക വൈകൃതങ്ങൾക്കിരയാക്കുകയും ചെയ്തു. ബർക്കിൽനിന്നു ഗർഭം ധരിച്ച എവ്‍ലിൻ എട്ടര മാസത്തിനുശേഷം അടിമത്തത്തിൽ നിന്നു രക്ഷപ്പെട്ടോടുകയും ഒരു ക്രിസ്ത്യൻ ആശുപത്രിയിൽ അഭയം തേടുകയും ചെയ്തു.
എവ്‍ലിന് ആശുപത്രിയിൽവച്ച് ജനനസമയത്തു കരയാൻ വിസമ്മതിക്കുന്ന അമാനുഷിക കഴിവുകളുള്ള സമാറ എന്ന പെൺകുട്ടി ജനിച്ചു. അവളുടെ ജൈവിക മാതാപിതാക്കൾ രണ്ടുപേരും പൂർണമായും മനുഷ്യരായിരുന്നതിനാൽ ഈ കഴിവുകൾ അവൾക്ക് എവിടെ നിന്നാണ് ലഭിച്ചതെന്നത് തികച്ചും ദുരൂഹമായിരുന്നു. ഒരുപക്ഷേ മിക്കവാറും അത് എവ്‌ലിൻ നിരന്തരം ഭയന്ന് ജീവിച്ചിരുന്നതും ജലാന്തർഭാഗത്തു വസിക്കുന്നതുമായ ഒരു പൈശാചിക ആത്മാവിന്റെ മനുഷ്യാവതാരമായിരിക്കാം.
ജനിച്ചതിനു തൊട്ടുപിന്നാലെ, സമാറയ്ക്കുള്ളിൽ കുടിയിരിക്കുന്ന ദുരാത്മാക്കളിൽനിന്നു രക്ഷപെടാനുള്ള ഒരേയൊരു വഴി അവളെ വെള്ളത്തിൽ മുക്കിക്കൊല്ലുകയാണെന്ന തരത്തിൽ അവളുടെ തലയ്ക്കുള്ളിൽനിന്നു ശബ്ദം കേൾക്കുന്നതായി എവ്‌ലിൻ അവകാശപ്പെട്ടു. ഈ ശബ്ദങ്ങൾ അവളുടെ മനസ്സിൽനിന്നാണോ അതോ സമാറ ടെലിപ്പതിയിലൂടെ അവളോട് അങ്ങനെ പറയിപ്പിക്കുന്നതാണോ എന്നകാര്യം തീർച്ചയില്ല. ഒടുവിൽ എവ്‌ലിൻ പെൺകുഞ്ഞിനെ ആശുപത്രിക്ക് പുറത്തുള്ള ജലധാരയിൽ മുക്കിക്കൊല്ലാൻ തീരുമാനിച്ചുവെങ്കിലും ഒരു കൂട്ടം കന്യാസ്ത്രീകൾ അവളെ ഈ പ്രവൃത്തിയിൽനിന്നു തടയുകയും കുഞ്ഞിനെ അവളിൽനിന്നു വേർപെടുത്തുകയും ചെയ്തു. അമ്മയെ മനോരോഗാശുപത്രിയിൽ തടവിലാക്കവേ ആശുപത്രി അധികൃതർ സമാറയെ ഏതെങ്കിലും കുട്ടികളില്ലാത്ത ദമ്പതികളെ ദത്തെടുക്കാൻ പ്രേരിപ്പിച്ചു.
ഒടുവിൽ, മൊയ്‌സ്‌കോ ദ്വീപിലെ പുരസ്കാര ജേതാക്കളായ കുതിര വളർത്തുകാരായ അന്നയും റിച്ചാർഡ് മോർഗനും സമാറയെ ദത്തെടുത്തു. സമാറയ്ക്ക് തന്റെ സ്വന്തം മാതാവിനേക്കുറിച്ച് ഓർമ്മയില്ലാത്ത സമയത്ത് എവ്‌ലിൻ എഴുതി സമാറയ്‌ക്കായി സമർപ്പിച്ച ഒരു പുസ്തകം മോർഗൻ റാഞ്ചിന്റെ നിലവറയിൽ സൂക്ഷിച്ചുവച്ചിരുന്നു. 1963 മുതൽ 1969 വരെയുള്ള കാലത്തെ നിരവധി ഗർഭമലസലുകൾ കാരണം അന്ന അവരുടെ സ്വന്തം കുട്ടിയാണെന്നപോലെ സമാറയെ അത്യധികം സ്നേഹിക്കുകയും ഈ സ്നേഹം സമാറ തിരിച്ചു പ്രകടിപ്പിക്കുകയും ചെയ്തിരുന്നു. സമാറ വളർന്നപ്പോൾ, അവൾ നെൻഷ എന്നറിയപ്പെടുന്ന വിചിത്രമായ അമാനുഷിക ശക്തികൾ വികസിപ്പിച്ചെടുക്കുകയും അവൾ ചുറ്റുമുള്ളപ്പോഴെല്ലാം മനഃപൂർവ്വമായി ഭയാനകമായ ചിത്രങ്ങൾ മാതാപിതാക്കളുടെ മനസ്സിൽ പതിപ്പിക്കുവാൻ ഇത് അവളെ പ്രാപ്തയാക്കുകയും ചെയ്തു.
അവളുടെ പൂർണ്ണമായ കഴിവുകളെക്കുറിച്ച് യാതൊരു അറിവുമില്ലാത്തതിനാൽ, സമാറ വളർന്നപ്പോൾ അവളിലെ ശക്തികൾ മനഃപൂർവ്വമല്ലാതെ നിയന്ത്രണാതീതമായിത്തീർന്നു. മതിയായ മത്സ്യത്തെ പിടിക്കാൻ കഴിയാതിരുന്നതുപോലുള്ള ദ്വീപിന്റെ ദുരിതങ്ങൾക്ക് അവളെ കുറ്റപ്പെടുത്തിയ പ്രാദേശിക സമൂഹം, അവളെ ഇതിൽ ബലിയാടാക്കി. കൂടാതെ, സമാറാ മനസ്സിലേയ്ക്കു പതിപ്പിക്കുന്ന ഭീകരമായ ചിത്രങ്ങൾ കാരണം അന്ന മാനസികമായി കൂടുതൽ അസ്ഥിരയാകുകയും സമാറയോട് അകലം പാലിക്കുകയും ചെയ്തു. ഒറ്റപ്പെടുത്തപ്പെട്ട ബാലിക മോർഗൻ റാഞ്ചിന് പുറത്തുള്ള ഊഞ്ഞാലുകളിൽ കൂടുതൽ സമയവും ഒറ്റയ്ക്ക് ചെലവഴിച്ചു. വിരോധാഭാസമെന്നു പറയട്ടെ, ഒരു ജല രാക്ഷസന്റെ മനുഷ്യാവതാരമായിരിക്കാമെന്നു വിചാരിക്കപ്പെട്ട അവൾ, ക്രമേണ ജലത്തിന്മേലുള്ള ഒരു ഭയം അവളിൽ വികസിപ്പിച്ചെടുത്തു.
തലയ്ക്കുള്ളിൽ അനുഭവപ്പെടുന്ന ഭീകരമായ ചിത്രങ്ങളെക്കുറിച്ചുള്ള ചികിത്സയ്ക്കായി അന്ന പ്രാദേശിക ഡോക്ടർ ഡോ. ഗ്രാസ്നിക്കിനെ സമീപിച്ചെങ്കിലുംഇക്കാര്യത്തിൽ ഡോക്ടർക്കു സഹായിക്കാൻ കഴിയാതെ വന്നപ്പോൾ ഡോ. ഗ്രാൻസ്നിക് അന്നയെയും സമാറയെയും ഇയോല സൈക്യാട്രിക് ഹോസ്പിറ്റലിലേക്ക് റഫർ ചെയ്തു. 24/7 എന്ന നമ്പറിലെ മേൽനോട്ടത്തിൽ അന്ന വിഷാദരോഗത്തിനും ആത്മഹത്യാ ചിന്തകൾക്കും ചികിത്സിക്കപ്പെടുകയും അതേസമയം സമാറായുടെ ശക്തികൾ ഡോ. സ്കോട്ട് എന്ന മനോരോഗവിദഗ്ദ്ധൻ നിരന്തരം നിരീക്ഷിക്കുകയും ചെയ്തു. ഇയോല സൈക്യാട്രിക് ഹോസ്പിറ്റലിൽ താമസിക്കുന്നതിനിടെ, സമാറയ്ക്ക് ഉറങ്ങാൻ കഴിയാതെ വരുകയും സുതാര്യമായ ഫിലിമുകളിലേയ്ക്ക് ചിത്രങ്ങൾ പകർ‌ത്തുവാനുള്ള നെൻഷ കഴിവുകൾ അവൾ പ്രദർശിപ്പിച്ചത് ഡോ. സ്കോട്ട് അവളുടെ അമാനുഷിക കഴിവുകളുടെ തെളിവായി ഉപയോഗിക്കുന്നു.
താമസിയാതെതന്നെ ഈ ദൃശ്യങ്ങൾ അവിടെനിന്നു കാണാതാകുന്നു. സമാറ മറ്റാരെങ്കിലും ഉപദ്രവിക്കുന്നത് തടയുവാനായി അവളുടെ വളർത്തു പിതാവായ റിച്ചാർഡ് അവളെ കുതിര ലായങ്ങളുടെ മുകളിലത്തെ നിലയിൽ പൂട്ടിയിടുകയും അവൾക്ക് സമയം കൊല്ലാനായി ഒരു ടിവി സെറ്റ് മാത്രം നൽകുകയും ചെയ്യുന്നു. കുതിരകൾ ഉണ്ടാക്കുന്ന ശബ്ദങ്ങൾ കാരണം എല്ലാ രാത്രിയിലും ഉറങ്ങാനായി സമാറ പാടുപെടുന്നു. മനോരോഗത്തിൽ, സമാറ കുതിരകളുടെ മനസ്സിലേയ്ക്കു ഭീകരമായ ചിത്രങ്ങൾ കടത്തിവിടുകയും അവയെ അടുത്തുള്ള ഒരു മലഞ്ചെരിവിൽ നിന്ന് ചാടി ചാകുവാൻ പ്രേരിപ്പിക്കുകയും ചെയ്തു.
കുതിരകളുടെ ഈ കൂട്ട മരണം ഒരു പകർച്ചവ്യാധിയായി കണക്കാക്കപ്പെടുകയും പിന്നീട് മോർഗൻ കുടുംബം അനാവശ്യ മാധ്യമശ്രദ്ധ നേടുകയും ചെയ്തു. നിരവധി വാർത്താ റിപ്പോർട്ടുകൾ പ്രകാരം, കുതിരകളുടെ ഈ വിചിത്രമായ കൂട്ട ആത്മഹത്യയിൽ ഏകദേശം 36 ഓളം കുതിരകൾ കൊല്ലപ്പെട്ടു. കുതിരലായം അധികൃതർ അടച്ചുപൂട്ടിയെങ്കിലും മുകളിലെ മുറിയിലെ സമാറായുടെ സാന്നിധ്യത്തെക്കുറിച്ച് അവരാരും അറിഞ്ഞിരുന്നില്ല. കുതിരകളെ നഷ്ടപ്പെട്ടതിൽ അസ്വസ്ഥനായ അന്നയെ ഇയോല സൈക്യാട്രിക് ആശുപത്രിയിലേക്ക് തിരിച്ചയച്ചു. അഞ്ച് ദിവസത്തിന് ശേഷം അന്നയെ ആശുപത്രിയിൽ നിന്ന് മോചിപ്പിച്ചു. അടുത്തിടെയുണ്ടായ ദുരന്തങ്ങളിൽ നിന്ന് മോചനം നേടാനുള്ള ഒരു മാർഗ്ഗമായി കുടുംബം ഒരു അവധിക്കാലം ആസ്വദിക്കുവാനായി ഷെൽട്ടർ മൗണ്ടൻ സത്രം നിലനിൽക്കുന്ന സ്ഥലത്തേക്ക് പോകാൻ തീരുമാനിച്ചു.
ഷെൽട്ടർ മൌണ്ടനു സമീപമുള്ള ഒരു കിണറിനരികിൽ സമാറ നിൽക്കുന്ന സമയത്ത് അന്ന മോർഗൻ അവരെയും കുതിരകളെയും മാനസികമായി ഉപദ്രവിക്കുന്നത് തടയാനായി ഒരു കറുത്തനിറമുള്ള സഞ്ചിയാൽ അവളെ മൂടുകയും ശ്വാസം മുട്ടിച്ച് കിണറ്റിലേക്ക് വലിച്ചെറിയുകയും ചെയ്തു. തന്റെ പ്രവൃത്തിയിൽ പരിഭ്രാന്തയായ അന്ന മനസാക്ഷിക്കുത്ത് അനഭവപ്പെട്ടതിനെത്തുടർന്ന് അടുത്തുള്ള ഒരു മലഞ്ചെരിവിൽ നിന്ന് ചാടി ആത്മഹത്യ ചെയ്തു. അതേസമയം, സമാറ കിണറിൽ നിന്ന് പുറത്തേക്ക് കടക്കാൻ ശ്രമിച്ചെങ്കിലും ഒരു കൽമൂടിയാൽ സാവധാനം കിണറിന്റെ മുകൾഭാഗം മൂടപ്പെട്ടതോടെ അവളുടെ  അവളുടെ വിരൾ നഖങ്ങൾ മുറിഞ്ഞുപോകുകയും അവൾ ജീവനോടെ കിണറ്റിൽ അടച്ചു മുദ്രവെക്കപ്പെടുകയും ചെയ്തു. കിണറ്റിൽ 7 ദിവസം ചെലവഴിച്ച ശേഷം അവൾ മുങ്ങിമരിച്ചു. സമാറ മരിച്ചതിനുശേഷം മോർഗൻ കൃഷിയിടത്തിലെ കുതിരകൾ സാധാരണ നിലയിലായെങ്കിലും അവയെ വളർത്തുന്നത് നിർത്താൻ റിച്ചാർഡ് തീരുമാനിച്ചു. മരണസമയത്ത് അവൾക്ക് ഏകദേശം 10 വയസ്സായിരുന്ന പ്രായം. അതേസമയം, മൊയ്‌സ്‌കോ ദ്വീപിലെ ബാക്കി പൗരന്മാർക്ക് സമാറയുടെ പ്രശ്‌നകരമായ സാന്നിധ്യം വീണ്ടും നേരിടേണ്ടിവരില്ലെന്നതിൽ ആശ്വാസം തോന്നി. സമാറയുടെ മരണം മുതൽ "കാര്യങ്ങൾ മെച്ചപ്പെട്ടു" എന്ന് ഡോ. ഗ്രാസ്നിക് സ്വയം സമ്മതിക്കുകയും ചെയ്തു.
ശപിക്കപ്പെട്ട ചിത്രങ്ങളും സമരയുടെ ഭൂതകാലത്തെക്കുറിച്ചുള്ള സൂചനകളുമാണ് ഈ വീഡിയോയിൽ അടങ്ങിയിരിക്കുന്നത്. ശാപത്തെ അതിജീവിക്കാനുള്ള ഒരേയൊരു പോംവഴി വീഡിയോയുടെ ഒരു പകർപ്പ് സൃഷ്ടിച്ച് മറ്റൊരാൾക്കു നൽകുകയും ശാപത്തിന്റെ ഏഴ് ദിവസം കടന്നുപോകുന്നതിന് മുമ്പായി വീഡിയോയുടെ ഉള്ളടക്കം അയാളെ കാണിക്കുകയുമെന്നതാണ്.
കഥാസാരം
ശപിക്കപ്പെട്ട വീഡിയോടേപ്പിനെക്കുറിച്ചുള്ള ഒരു ഐതിഹ്യം കൗമാരക്കാരായ കാത്തിയും ബെക്കയും ചർച്ച ചെയ്യുന്നു; ആരെങ്കിലും അത് വീക്ഷിച്ചാൽ അവർ ഏഴു ദിവസത്തിന് ശേഷം മരിക്കുമെന്നാണ് ഐതിഹ്യം. കഴിഞ്ഞയാഴ്ച സുഹൃത്തുക്കളോടൊപ്പം താൻ ടേപ്പ് കണ്ടതായി കാത്തി സമ്മതിക്കുന്നു. ആ രാത്രിയിൽ, കാത്തി ഒരു അദൃശ്യശക്തിയാൽ കൊല്ലപ്പെടുന്നു.
സംശയാസ്പദമായ വീഡിയോകൾ വിശകലനത്തിൽ വിദഗ്ദ്ധനായ തന്റെ മുൻ കാമുകൻ നോഹയെ സഹായിയായി റാഫേൽ നിയമിക്കുന്നു. അയാൾ ടേപ്പ് കാണുകയും അതിന്റെ ഉടവിടത്തെക്കുറിച്ച് ഇരുവർക്കും അന്വേഷിക്കാൻ കഴിയുമെന്ന ധാരണയിൽ അയാൾക്ക് റേച്ചൽ ടേപ്പിന്റെ ഒരു പകർപ്പെടുത്തു നൽകുകയും ചെയ്യുന്നു. ക്രമരഹിതമായ മൂക്കിൽനിന്നുള്ള രക്തസ്രാവം, തൊണ്ടയിൽ ചരടുകൾ കുടുങ്ങുന്നതോടെ ഛർദ്ദിക്കാൻ നിർബന്ധിതയാകുക എന്നിങ്ങനെ ടേപ്പിലെ ശാപത്തിന്റെ അമാനുഷിക ലക്ഷണങ്ങൾ റേച്ചലിന് അനുഭവപ്പെടുന്നു. അവൾ ടേപ്പിൽ ഒരു വിളക്കുമാടത്തിന്റെ മറഞ്ഞിരിക്കുന്ന പ്രതിബിംബം കണ്ടെത്തുകയും ഒരു കുതിര വളർത്തുകാരിയായ അന്ന മോർഗൻ എന്ന ഒരു സ്ത്രീയെ തിരിച്ചറിയുകയും ചെയ്യുന്നു. അവരുടെ ചില കുതിരകൾ മൊയ്‌സ്കോ ദ്വീപിൽ നിന്നകലെ മുങ്ങിച്ചത്തതിനേത്തുടർന്ന് അവർ ആത്മഹത്യ ചെയ്തു. വീഡിയോടേപ്പ് കാണുന്ന പുത്രൻ ഐഡാനെ റേച്ചൽ കണ്ടെത്തുന്നു.
റേച്ചൽ മോർഗൻ വീട്ടിലേക്ക് ഒളിച്ചു കടന്ന് ഒരു സൈക്കോതെറാപ്പി സെഷനിൽ സമാറ തന്റെ ശക്തി വിശദീകരിക്കുന്നതായി കാണിക്കുന്ന നഷ്ടപ്പെട്ടുപോയ വീഡിയോ കാണുന്നു. റിച്ചാർഡ് അവളെ കണ്ടെത്തുകയും പ്രഹരിക്കുകയും ചെയ്യുന്നു. സമാറായുടെ തിന്മ ഇപ്പോഴും ഏറെ വലുതാണെന്ന് ഭയന്ന അയാൾ ബാത്ത് ടബ്ബിൽ സ്വയം വൈദ്യുതി പ്രവഹിപ്പിച്ച് മരിക്കുന്നു. നോഹ സ്ഥലത്തെത്തുകയും അയാളും റേച്ചലുംകൂടി കളപ്പുരയിൽ പ്രവേശിക്കുന്നു. സമാറയെ അമ്മയിൽ നിന്ന് ഒറ്റപ്പെടുത്തുന്നതിനായി ഒരു കിടപ്പുമുറിയായി പരിവർത്തനം ചെയ്ത ഒരു തട്ടിൻപുറത്ത്, വാൾപേപ്പറിന് പിന്നിലുള്ള ഒരു മരത്തിന്റെ ചിത്രം അവർ കാണ്ടെത്തുകയും അത് ഷെൽട്ടർ മൗണ്ടൻ സത്രത്തിനു സമീപത്തെ ഒരു വൃക്ഷമാണെന്നു റേച്ചൽ തിരിച്ചറിയുകയും ചെയ്യുന്നു.
സമാറയെ സഹായിക്കാൻ ശ്രമിച്ചത് തെറ്റാണെന്ന് ഐഡൻ റേച്ചലിന് മുന്നറിയിപ്പ് നൽകുന്നു. നോഹയുടെ ഏഴു ദിവസം കഴിയാൻപോകുന്നുവെന്ന് റേച്ചൽ മനസ്സിലാക്കുകയും ഫോണിൽ ബന്ധപ്പെടാൻ സാധിക്കാത്തതിനാൽ അവനെ രക്ഷിക്കാനായി ഓടിയെത്താൻ ശ്രമിക്കുകയും ചെയ്യുന്നു. പക്ഷേ സമാറായുടെ പ്രതികാരദാഹിയായ പ്രേതം ടിവി സ്ക്രീനിൽ ദൃശ്യമാകുകയും അതിൽ നിന്ന് പുറത്തേയ്ക്കു കടന്ന് അയാളെ കൊല്ലുകയും ചെയ്യുന്നു. റേച്ചൽ നോഹയുടെ  വികൃതമാക്കപ്പെട്ട മൃതദേഹം കണ്ടെത്തിയശേഷം ടേപ്പ് നശിപ്പിക്കുവാനായി വീട്ടിലേക്ക് മടങ്ങുന്നു. ഐഡൻ കണ്ടതായ ഒരു കോപ്പി താൻ ഉണ്ടാക്കിയതിനാലാണ് തന്നെ ഒഴിവാക്കിയതെന്ന് അവൾ നിഗമനം ചെയ്യുന്നു. സമാറയിൽ നിന്ന് ഐഡാനെ രക്ഷിക്കുവാനായി വേറൊരാൾക്കു കാണിക്കുന്നതിന് റേച്ചൽ അവനേക്കൊണ്ട് ടേപ്പിന്റെ ഒരു പകർപ്പെടുപ്പിക്കുന്നു. അവർ കാണിക്കുന്ന വ്യക്തിക്ക് എന്ത് സംഭവിക്കുമെന്നുള്ള ഐഡാന്റെ ചോദ്യത്തിന് റേച്ചൽ ഉത്തരം നൽകുന്നില്ല.
കോയപ്പാപ്പ ജാറം
വേങ്ങര പട്ടണത്തിന്റെ നടുവിലായി എസ്.എസ്‌ റോഡിൽ സ്ഥിതിചെയ്യുന്ന മക്‌ബറയാണ് കോയപ്പാപ്പ ജാറം (കോയപ്പാപ്പ മഖാം, കോയപ്പാപ്പ പള്ളി). കേരളത്തിലെ സുന്നി വിഭാഗത്തിന്റെ പ്രധാന തീർത്ഥാടനകേന്ദ്രമാണ് കോയപ്പാപ്പ ജാറം. ഭരതത്തിലെ ഔലിയാക്കളുടെ കൂട്ടത്തിൽ പ്രശസ്തനായ കോയപ്പാപ്പയുടെ അന്ത്യവിശ്രമത്താൽ അനുഗൃഹീതമായ സ്ഥലമാണ്‌ കോയപ്പാപ്പ ജാറം എന്ന് വിശ്വസിക്കപ്പെടുന്നു.
വർഗ്ഗം:കേരളത്തിലെ മുസ്ലീം മക്ബറകൾ
കനലാടി
തെക്കേ വയനാട്ടിൽ കണ്ടുവരുന്ന ഒരു ആദിവാസി വിഭാഗമാണ് കനലാടികൾ. ജന്മിമാരുടെ കളങ്ങളിൽ കനലാട്ടം(തീക്കനലിൽ ചാടൽ) നടത്തിയിരുന്നതു കൊണ്ടാണ് ഇവരെ ഇങ്ങനെ വിളിക്കുന്നത്. മലയാളമാണ് ഇവരുടെ ഭാഷ.
കർഷകരായ ഇവർ കന്നുകാലി വളർത്തലും നടത്തുന്നു. തൈരും മോരും നെയ്യുമുണ്ടാക്കി ഇവർ വിൽക്കുന്നു. തെയ്യം(കോലം) കെട്ടിയാടുന്ന പതിവ് ഇവർക്കുണ്ട്. കനലിൽ കൂടി നടക്കാൻ വിദഗ്ദരാണിവർ. പ്രധാന ദേവത ഭദ്രകാളിയാണ്. ഇവർക്കിടയിൽ മന്ത്രവാദികളുമുണ്ട്.
ഒരു കുഴിക്കുള്ളിൽ അരികിലായി മറ്റൊരു കുഴിയുണ്ടാക്കിയാണ് ഇവർ മൃതദേഹങ്ങൾ മറവുചെയ്യുന്നത്. മരിച്ചവരുടെ മുഖത്ത് മണ്ണ് വീഴരുത് എന്ന വിശ്വാസമാണ് ഈ രീതിക്ക് അടിസ്ഥാനം.
പതിയാർ
വയനാട് ജില്ലയിലെ ഒരു ചെറിയ ആദിവാസി സമൂഹമാണ് പതിയാർ. ഏകദേശം മുന്നൂറ് പേർ മാത്രമേ ഈ വർഗത്തിൽ ഇന്നുള്ളൂ. കന്നഡ കലർന്ന മലയാളമാണ് ഇവരുടെ ഭാഷ. മൈസൂരിലെ പുന്നാട് എന്ന സ്ഥലത്തുനിന്ന് വന്നവരാണ് ഇവരാണ് എന്ന് കരുതപ്പെടുന്നു. ഗോത്രത്തിലെ മൂപ്പൻ പൂജാരി കൂടിയാണ്.
മാനസ് ദേശീയോദ്യാനം
അസം സംസ്ഥാനത്തിലെ ഒരു ദേശീയോദ്യാനമാണ് മാനസ് ദേശീയോദ്യാനം. 1980-ലാണ് ഇത് നിലവിൽ വന്നത്. മാനസ് നദിയുടെ തീരത്തായി സ്ഥിതി ചെയ്യുന്നു. ഒരു കടുവാ സംരക്ഷണ കേന്ദ്രം കൂടിയാണിവിടം. യുനെസ്കോയുടെ ലോക പൈതൃകപട്ടികയിൽ AD-1985-ൽ ഈ ഉദ്യാനം സ്ഥാനം നേടിയിട്ടുണ്ട്. ബ്രഹ്മപുത്രയുടെ പോഷകനദിയായ മാനസിന്റെ പേര് തന്നെയാണ് വന്യമൃഗസങ്കേതത്തിനും നൽകിയിട്ടുള്ളത്.
സങ്കേതത്തിൽ പ്രവേശിച്ചാൽ ചുറ്റും നീലമലകൾ കാണുവാൻ സാധിക്കും. നോക്കെത്താ ദൂരത്തിൽ വ്യാപിച്ച് കിടക്കുന്ന പുൽമേടുകളാണ് മാനസിന്റെ പ്രത്യേകത. ഡിസംബർ മുതൽ മാർച്ച് വരെയാണ് ടൂറിസ്റ്റ് സീസൺ. മഴക്കാലത്ത് ശക്തമായ മഴയും കാറ്റും മാനസിന്റെ ഭൂപ്രകൃതിയെ ആകർഷമാക്കുന്നു.
മാതംഗുരയിലാണ് വനം വകുപ്പിന്റെ റസ്റ്റ് ഹൗസ്. ഇന്ത്യയേയും ഭൂട്ടാനെയും വേർതിരിക്കുന്ന അതിർത്തി ഇവിടെയാണ്. ആനക്കൂട്ടങ്ങൾ ഉല്ലസിക്കുന്നതിനായി നദിയിലിറങ്ങുക പതിവാണ്. സന്ദർശകർക്ക് ആകർഷകമാണ് ഈ കാഴ്ച്ച. ജൈവ വൈവിധ്യം കൊണ്ട് ധന്യമാണ് സങ്കേതം. ഇന്ത്യയിലെ പ്രശസ്ത കടുവാസങ്കേതങ്ങളിൽ ഒന്നാണ് മാനസ്. ഏറ്റവും ഒടുവിലത്തെ സെൻസസ് പ്രകാരം 64 കടുവകൾ ഉണ്ട്. ആനയും കടുവയും കാട്ടുപോത്തുമാണ് മാനസിലെ സ്ഥിരം കാഴ്ച്ച. ഗോൾഡൻ ലങ്കൂർ (കഴുത്തിൽ സ്വർണ നിറത്തിലുള്ള രോമമുള്ള കുരങ്ങ്) ഇവിടുത്തെ ഒരു പ്രത്യേക കാഴ്ച്ചയാണ്‌. വേഴാമ്പലുകളും മാനസിനെ ധന്യമാക്കുന്നു. ആകെ 312 ഇനം പക്ഷികൾ ഇവിടെയുണ്ട്. 1980-90 ലെ ബോഡോ കലാപം മാനസിലെ നൂറ് കണക്കിന് വന്യമൃഗങ്ങളുടെ കഥ കഴിച്ചു. ഭൂട്ടാനിലെ റോയൽ മാനസ് വന്യമൃഗസങ്കേതവുമായി തോളോടു തോളുരുമ്മി നിൽക്കുന്നതാണ് ആസാമിലെ ധന്യമായ ഈ ജൈവമേഖല. വംശനാശം നേരിടുന്ന പല ജീവികളുടെയും ആവാസകേന്ദ്രമെന്ന പ്രത്യേകതയും മാനസ് വന്യജീവി സങ്കേതത്തിനുണ്ട്.
ഭൂപ്രകൃതി
ഭൂമിശാസ്ത്രപരമായ കിടപ്പുകൊണ്ടും ജൈവവൈവിധ്യം കൊണ്ടും അതിമനോഹരമായ പ്രകൃതി ദൃശ്യങ്ങൾ കൊണ്ടുമാണ് ഈ വനപ്രദേശം ശ്രദ്ധേയമാകുന്നത്. 950 ചതുരശ്ര കിലോമീറ്ററാണ് ഇതിന്റെ വിസ്തൃതി. ഉഷ്ണമേഖലാ ഇലപൊഴിയും വനങ്ങളാണ് ഇവിടെയുള്ളത്.
എത്തിച്ചേരുവാൻ
തലസ്ഥാനമായ ഗുവാഹത്തിയിൽ നിന്നും 145 കിലോമീറ്റർ യാത്ര ചെയ്താൽ മാനസിൽ എത്താം. ബാർപ്പെട്ടയാണ് മാനസിന് സമീപമുള്ള റെയിൽവേസ്റ്റേഷൻ. അവിടെ നിന്ന് സങ്കേതത്തിന്റെ കവാടത്തിലേക്കുള്ള ദൂരം 20 കിലോമീറ്ററാണ്.
ജന്തുജാലങ്ങൾ
സ്വർണ ലംഗൂർ‍, ഹിസ്പിഡ് മുയൽ, പിഗ്മി പന്നി, വലിയ വേഴാമ്പൽ, പുള്ളിമാൻ, തൊപ്പിക്കാരൻ ലംഗൂർ, ക്ലൗഡഡ് ലെപ്പേർഡ്, ഹൂലോക്ക് ഗിബ്ബൺ‍, അസമീസ് മക്കാക്ക്, കാണ്ടാമൃഗം, ഇന്ത്യൻ കാട്ടുപോത്ത്, പെലിക്കൺ, ബ്രാഹ്മിണി താറാവ്, റെഡ് പാണ്ട തുടങ്ങിയവയുടെ ആവാസകേന്ദ്രമാണിവിടം.
പുറം കണ്ണികൾ
വിഭാഗം:ആസാമിലെ ദേശീയോദ്യാനങ്ങൾ വർഗ്ഗം:ഇന്ത്യയിലെ കടുവ സംരക്ഷിത പ്രദേശങ്ങൾ
വടക്കൻ ടോണവാണ്ട
വടക്കൻ ടോണവാണ്ട അമേരിക്കൻ ഐക്യനാടുകളിലെ ന്യൂയോർക്ക് സംസ്ഥാനത്ത് നയാഗ്ര കൗണ്ടിയിലെ ഒരു നഗരമാണ്. 2010 ലെ സെൻസസ് പ്രകാരമുള്ള ഈ നഗരത്തിലെ ജനസംഖ്യ 31,568 ആയിരുന്നു. ബഫല്ലോ-നയാഗ്ര ഫാൾസ് മെട്രോപൊളിറ്റൻ സ്റ്റാറ്റിസ്റ്റിക്കൽ ഏരിയയുടെ ഭാഗമാണിത്. നഗരത്തിന്റെ തെക്കൻ അതിർത്തിയായ ടോണവാണ്ട ക്രീക്കിന്റെ പേരിലാണ് ഈ നഗരം അറിയപ്പെടുന്നത്.
സെനേക്ക ഭാഷയിൽ ടോണവാണ്ട എന്നാൽ "സ്വിഫ്റ്റ് റണ്ണിംഗ് വാട്ടർ" എന്നാണ്. നയാഗ്ര നദിയിലേക്ക്‌ പതിക്കുന്ന ടോണവാണ്ട ക്രീക്കിൽ ഈറി കനാലിന്റെ നിർമ്മാണത്തോടെ നിലയ്ക്കുന്നതുവരെ ഒരുകാലത്ത് വലിയ ജലപാതങ്ങൾ ഉണ്ടായിരുന്നു (റാപ്പിഡ്സ്, ന്യൂയോർക്ക് കാണുക).
ചരിത്രം
1809-ൽ ആദ്യത്തെ കുടിയേറ്റക്കാർ എത്തിയതിനുശേഷം, വടക്കൻ ടോണവാണ്ട 1836 മെയ് മുതൽ ന്യൂയോർക്കിലെ നയാഗ്ര കൗണ്ടിയിലെ വീറ്റ്ഫീൽഡ് പട്ടണത്തിന്റെ ഭാഗമായി.
ഭൂമിശാസ്ത്രം
വടക്കൻ ടോണവണ്ട സ്ഥിതിചെയ്യുന്ന അക്ഷാംശരേഖാംശങ്ങൾ 43.04111°N, -78.86889°W (43.041006, -78.868920) ആണ്.
നഗരത്തിന്റെ തെക്ക്, കിഴക്കൻ അതിർത്തികളിൽ ഭൂരിഭാഗവും ഇറി കനാൽ നിർവചിക്കുന്നു, ബാക്കി കിഴക്കൻ അതിർത്തി സ്വീനി സ്ട്രീറ്റും ഓൾഡ് ഫാൾസ് ബൊളിവാർഡും ചേർന്നതാണ്. നയാഗ്ര ഫാൾസ് ബൊളിവാർഡ് (യുഎസ് റൂട്ട് 62) നഗരത്തിന്റെ വടക്കുകിഴക്കൻ അതിർത്തി നിർവചിക്കുന്നു. നഗരത്തിന്റെ വടക്കൻ അതിർത്തിയിൽ ഭൂരിഭാഗവും ഫോർബ്സ് ടെറസിന് തൊട്ടുമുകളിലായി മിക്കവാറും റൂയി റോഡിന് സമാന്തരമായി കിഴക്ക്-പടിഞ്ഞാറായി പോകുന്ന ഒരു നേർപാതയും, ബാക്കി വടക്കൻ അതിർത്തി വാർഡ് റോഡിൽ നിന്ന് വിറ്റ്മർ റോഡിലേക്ക് പോകുന്ന ഒരു ചെറിയ വടക്കുപടിഞ്ഞാറൻ പാതയുമാണ്. നഗരത്തിന്റെ പടിഞ്ഞാറെ അറ്റത്തെ നിർവചിച്ചിരിക്കുന്നത് നയാഗ്ര നദിയും വിറ്റ്മർ റോഡിന് സമാന്തരമായി തൊട്ടുപടിഞ്ഞാറു ഭാഗത്തേയ്ക്കു നയിക്കുന്ന ഒരു നേർപാതയുമാണ്. നഗരത്തിന്റെ തെക്കുപടിഞ്ഞാറേ മൂലയിൽ ടോണവണ്ട ദ്വീപ് സ്ഥിതിചെയ്യുകയും ഇത് പ്രധാന കരയെ ലിറ്റിൽ റിവറിനാൽ വേർതിരിക്കുന്നതോടൊപ്പം (നയാഗ്ര നദിയുടെ കിഴക്കൻ ശാഖയുടെ ഭാഗം) നഗരത്തിന്റെ ഭാഗമായി നിലകൊള്ളുകയും ചെയ്യുന്നു.
അവലംബം
വർഗ്ഗം:ന്യൂയോർക്ക് സംസ്ഥാനത്തെ നഗരങ്ങൾ
കൊമോറസ്
കൊമോറസ് ഇന്ത്യൻ മഹാസമുദ്രത്തിലെ ദ്വീപ് രാജ്യങ്ങളിലൊന്നാണ്. ആഫ്രിക്കൻ വൻ‌കരയിൽ മഡഗാസ്കറിനും മൊസാംബിക്കിനും ഇടയിലാണു സ്ഥാനം. മൊസാംബിക് ചാനലിലെ നാലു ചെറുദ്വീപുകളിൽ മൂന്നെണ്ണം ചേരുന്നതാണ് കൊമോറസ്. ഗ്രാൻ‌ഡ് കൊമോർ, മൊഹേലി, അൻ‌ജുവാൻ എന്നിവയാണ് കൊമോറസിനു കീഴിലുള്ള ദ്വീപുകൾ. നാലാമത്തെ ദ്വീപായ മയോട്ടി ഫ്രഞ്ച് അധീനതയിലാണ്. എന്നാൽ ഇവിടെയും കൊമോറസ് അവകാശവാദമുന്നയിക്കുന്നുണ്ട്. ഫ്രാൻ‌സിൽ നിന്നും സ്വാതന്ത്ര്യത്തിനായി നടത്തിയ ഹിതപരിശോധനയിൽ മറ്റു മൂന്നു ദ്വീപുകളും അനുകൂല നിലപാടെടുത്തപ്പോൾ മയോട്ടിയിലെ ജനങ്ങൾ ഫ്രാൻ‌സിൽ നിന്നും സ്വതന്ത്രമാകേണ്ട എന്നു വിധിയെഴുതി. ലോകത്തിലെ ഏറ്റവും ദരിദ്രരാജ്യങ്ങളിലൊന്നാണ് കൊമോറസ്.
വർഗ്ഗം:ആഫ്രിക്കൻ രാജ്യങ്ങൾ വർഗ്ഗം:ദ്വീപ് രാജ്യങ്ങൾ വർഗ്ഗം:അറബ് ലീഗ് രാജ്യങ്ങൾ വർഗ്ഗം:കൊമോറസ് വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ വർഗ്ഗം:മുസ്ലീം രാഷ്ട്രങ്ങൾ
ശിവകാശി
തമിഴ്‌നാട്ടിലെ വിരുതുനഗർ ജില്ലയിലെ മുനിസിപ്പാലിറ്റിയും പട്ടണവുമാണ് ശിവകാശി. ഇന്ത്യയിലെ പടക്കനിർമ്മാണത്തിന്റെ തലസ്ഥാനമായറിയപ്പെടുന്ന ഈ നഗരം ചെറുതും വലുതുമായി എണ്ണായിരത്തോളം ഫാക്ടറികളുമായി ഇന്ത്യയിൽ ഉപയോഗിക്കുന്ന പടക്കങ്ങളുടെ തൊണ്ണൂറ് ശതമാനവും ഉദ്പാദിപ്പിക്കുന്നു.
പുറത്തേക്കുള്ള കണ്ണികൾ
വർഗ്ഗം:തമിഴ്നാട്ടിലെ പട്ടണങ്ങൾ
ഏണസ്റ്റ് മാക്ക്
ഒരു ഓസ്ട്രിയൻ ഭൗതിക ശാസ്ത്രജ്ഞനും തത്ത്വചിന്തകനുമായിരുന്നു ഏണസ്റ്റ് മാക്ക് (Ernst Waldfried Josef Wenzel Mach ; ; 18 February 1838 – 19 February 1916) 1838 ഫെബ്രുവരി 18-ന് ആസ്ട്രിയൻ സാമ്രാജ്യത്തിലെ ക്രിലിസ് എന്ന പ്രദേശത്താണ് മാക്ക് ജനിച്ചത്.അദ്ദേഹത്തിന്റെ പിതാവ് ബ്രെണോൻ ഒരു പ്രഭുകുദുംബയത്തിന്റെ ട്യൂട്ടറായി പ്രവർത്തിച്ചിരുന്നു.മാക്കിന്റെ ജന്മദേശം തോയനി ആയിരുന്നു എന്ന് മറ്റൊരു അഭിപ്രായവും നിലവിലുണ്ട്. ആഘാതതരംഗങ്ങളെക്കുറിച്ച് (Shock Waves) അദ്ദേഹം ഗവേഷണം നടത്തി, അദ്ദേഹത്തിന്റെ  സ്മരണാർത്ഥമാണ് മാക് സംഖ്യയ്ക്ക് ഈ പേര് നല്കിയത്.
അവലംബം
വർഗ്ഗം:ഓസ്ട്രിയൻ ഭൗതികശാസ്ത്രജ്ഞർ
ദ വൈറ്റ് മാൻസ് ബേർഡൺ
thumb|right|200px| 'ലൈഫ്' മാസിക 1899-ൽ പ്രസിദ്ധീകരിച്ച ഈ കുസൃതിപ്പടം, വെളുത്ത മനുഷ്യരെ കോളണിജനത ചുമക്കുന്നതായി ചിത്രീകരിച്ച്, കിപ്ലിംഗിന്റെ കവിതയിലെ അവകാശവാദത്തെ പരിഹസിക്കുന്നു.
ആംഗലകവി റുഡ്യാഡ് കിപ്ലിംഗിന്റെ ഒരു കവിതയാണ് ദ വൈറ്റ് മാൻസ് ബേർഡൺ അല്ലെങ്കിൽ "വെളുത്ത മനുഷ്യന്റെ ചുമട്". ഫിലിപ്പീൻസിലെ അമേരിക്കൻ കോളണിഭരണത്തിന്റെ ആരംഭത്തിനടുത്ത് 1899-ലായിരുന്നു ഈ കവിത ആദ്യം പരസിദ്ധീകരിച്ചത്. "അമേരിക്കൻ ഐക്യനാടുകളും ഫിലിപ്പീൻ ദ്വീപുകളും" എന്ന ഉപശീർഷകം കൂടി അന്ന് അതിനുണ്ടായിരുന്നു. ഇതരജനതകളെ പാശ്ചാത്യസംസ്കൃതിയുടെ നന്മകൾ പകർന്നു നൽകി ഉയർത്തിയെടുക്കാനായി വെളുത്ത മനുഷ്യനു വിധിച്ചു കിട്ടിയ ത്യാഗവും ദൗത്യവുമായി കോളനീകരണത്തെ ഈ കവിതയിൽ കിപ്ലിംഗ് ഉദാത്തീകരിക്കുന്നു. സാമ്രാജ്യസ്ഥാപനത്തിന് വെള്ളക്കാരനെ ആഹ്വാനം ചെയ്യുന്ന കവി, അതിനു കൊടുക്കേണ്ടി വരുന്ന വിലയെക്കുറിച്ചുള്ള മുന്നറിയിപ്പു കൂടി നൽകിയിരുന്നെങ്കിലും അമേരിക്കൻ ഐക്യനാടുകളിലെ സാമ്രാജ്യവാദികൾ ഈ കവിതയെ കോളനീകരണത്തിന്റെ അസന്ദിഗ്ദ്ധമായ ന്യായീകരണമായി ഉയർത്തിക്കാട്ടി. പിൽക്കാലത്ത് ഐക്യനാടുകളുടെ രാഷ്ട്രപതിയായ തിയോഡർ റൂസ്‌വെൽറ്റ് "വെള്ളക്കാരന്റെ ചുമടിനെ" നിലവാരം കുറഞ്ഞ കവിതയായി വിലയിരുത്തിയെങ്കിലും, അമേരിക്കയുടെ സാമ്രാജ്യമോഹത്തെ പിന്തുണക്കുന്നതിന്റെ പേരിൽ സ്വാഗതം ചെയ്തു. അമേരിക്കൻ സാമ്രാജ്യത്വത്തിന്റെ സ്തുതിഗീതം എന്ന് ഈ കവിത വിശേഷിക്കപ്പെട്ടിട്ടുണ്ട്.
ഇതരജനതകളെ അവരുടെ നന്മക്കു വേണ്ടി ഭരിക്കാൻ യൂറോപ്യൻ വംശജരെ ആഹ്വാനം ചെയ്യുന്ന 'ചുമട്', വംശഗർവിന്റേയും, വികസ്വരരാജ്യങ്ങളിൽ മേധാവിത്വം സ്ഥാപിക്കാനുള്ള പ്രവണതയുടേയും പ്രതീകമായി കണക്കാക്കപ്പെടുന്നു. പ്രസിദ്ധീകരണത്തിന് ഒരു നൂറ്റാണ്ടിനു ശേഷവും ഈ കവിത പലവിധത്തിലുള്ള തീവ്രപ്രതികരണങ്ങൾ ഉണർത്തിക്കൊണ്ട് പ്രസക്തി നിലനിർത്തുന്നു. "വെളുത്ത മനുഷ്യന്റെ ചുമട്" എന്ന ആശയത്തിന്റെ വിപരീതാർത്ഥത്തിലുള്ള പ്രയോഗം പാശ്ചാത്യകൊളോണിയൽ പൈതൃകത്തിന്റെ വിമർശനത്തിൽ സാധാരണമാണ്.
അതേസമയം പല വീക്ഷണതലങ്ങളിൽ നിന്നു വായിക്കാവുന്ന ഈ കവിതയെ കേവലം സാമ്രാജ്യത്വത്തിന്റെ സ്തോത്രഗീതമായി കാണുന്നത് ലളിതവൽക്കരിക്കപ്പെട്ട വായനയാണെന്നു കരുതുന്നവരുണ്ട്. ആക്ഷേഹാസ്യരചനകളുടെ കൂടി ചരിത്രമുള്ള കിപ്ലിംഗ് ഈ കവിതയിൽ വംശമേന്മയുടെ ഘോഷണത്തിന്റെ നാട്യത്തിൽ സാമ്രാജ്യത്വമനോഭാവത്തെ ഹാസ്യാനുകരണത്തിലൂടെ വിമർശിക്കുകയാണെന്നും അവർ വാദിക്കുന്നു. സാമ്രാജ്യത്വസംവേദനയുടെ ചിത്രീകരണത്തിൽ കിപ്ലിംഗ് ഉപയോഗിക്കുന്നത്, എല്ലാ മനുഷ്യോദ്യമങ്ങളേയും നിലനില്പില്ലാത്ത വൃഥാപ്രയത്നമായി കാണുന്ന സന്ദേഹവാദിയുടെ വക്രോക്തിയാണെന്നും ചൂണ്ടിക്കാണിക്കപ്പെട്ടിട്ടുണ്ട്.
അവലംബം
വർഗ്ഗം:കവിതകൾ
വെള്ളത്തിലാശാൻ
വെള്ളത്തിലാശാൻ (Water strider) ജലത്തിന്റെ പ്രതലബലം പ്രയോജനപ്പെടുത്തി ജലോപരിതലത്തിലൂടെ നടക്കുന്ന ഒരു ജീവിയാണ്. സാധാരണ, കുളങ്ങളിലും കിണറുകളിലും ഇവയെ കാണാറുണ്ട്.
അവലംബം
വർഗ്ഗം:ജലജീവികൾ
പാഞ്ചജന്യം (1982 ചലച്ചിത്രം)
1982ൽ കെ.ജി. രാജശേഖരൻ കഥയെഴുതി സംവിധാനം ചെയ്ത രവി വിലങ്ങനെക്കൊണ്ട് തിരക്കഥയും സംഭാഷണവു മെഴുതിയ, എസ് ആർ സ്വാമി നിർമ്മിച്ച് പുറത്തിറങ്ങിയ മലയാള ചലച്ചിത്രമാണ്പാഞ്ചജന്യം. പ്രേം നസീർ, സ്വപ്ന, ബാലൻ കെ. നായർ,കവിയൂർ പൊന്നമ്മ,കടുവാക്കുളം, ആലുമ്മൂടൻ തുടങ്ങിയവർ പ്രധാനവേഷമിട്ട ഈ ചിത്രത്തിന്റെ ഗാനങ്ങൾ മങ്കൊമ്പ് ഗോപാലകൃഷ്ണൻരചിച്ചു. ശങ്കർ ഗണേഷ് ഈണം നൽകി.
ചിത്രം കാണുക
പാഞ്ചജന്യം1982
വർഗ്ഗം:മങ്കൊമ്പ് ഗോപാലകൃഷ്ണന്റെ ഗാനങ്ങൾ വർഗ്ഗം:1982-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:കെ.ജി രാജശേഖരൻ സംവിധാനം ചെയ്ത ചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:മങ്കൊമ്പ്-ശങ്കർ ഗണേഷ് ഗാനങ്ങൾ വർഗ്ഗം:ശങ്കർ ഗണേഷ് സംഗീതം നലകിയ ചലച്ചിത്രങ്ങൾ
സ്റ്റീഫൻ ദേവസ്സി
കേരളത്തിലെ ഒരു കീബോർഡിസ്റ്റാണ് സ്റ്റീഫൻ ദേവസ്സി. മലയാള ടെലിവിഷൻ ചാനലുകളിലൂടെയാണ് ഇദ്ദേഹം ശ്രദ്ധിക്കപ്പെട്ടത്.
ജീവിതരേഖ
പാലക്കാട് ജില്ലയിലെ ഒറ്റപ്പാലത്ത് പി കെ ദേവസ്സിയുടെയും സൂസി ദേവസ്സിയുടേയും മകനായി 1981 ഫെബ്രുവരി 23-ന് ജനിച്ചു. ലെസ്ലി പീറ്റർ ആണ് സംഗീതത്തിൽ ഇദ്ദേഹത്തിന്റെ ഗുരു.
പ്രാഥമിക വിദ്യാഭ്യാസം പൂർത്തിയാക്കിയ ശേഷം തുശ്ശൂർ ചേതന മ്യൂസിക് അക്കാഡമിയിൽ പിയാനോ കോഴ്സിന് ചേർന്നു. ഇവിടെ നിന്നും ലണ്ടൻ ട്രിനിറ്റി കോളേജ് ഓഫ് മ്യൂസിക്കിന്റെ അംഗീകൃത കോഴ്സിൽ പിയാനോ 8 - ആം ഗ്രേഡ് ഉയർന്ന മാർക്കോടെ വിജയിച്ചു. ഈ സ്കോർ ഏഷ്യയിലെ തന്നെ റെക്കോർഡ് ആണ്. 18-ആം വയസ്സിൽ ഗായകൻ ഹരിഹരന്റെ ട്രൂപ്പിൽ അഗംമായി. തുടർന്ന് എൽ. സുബ്രഹ്മണ്യം, ശിവമണി, സാക്കിർ ഹുസൈൻ, അംജദ് അലിഖാൻ, എ.ആർ. റഹ്മാൻ, യു ശ്രീനിവാസ് തുടങ്ങിയവർക്കൊപ്പം പ്രവർത്തിച്ചു.
ഹരിഹരൻപിള്ള ഹാപ്പിയാണ് എന്ന ചിത്രത്തിനു മാത്രമാണ് ഇദ്ദേഹം സംഗീതസംവിധാനം നിർവഹിച്ചത്. മറ്റു നിരവധി ചിത്രങ്ങളുടെ മ്യൂസിക് അറേഞ്ചർ ആയി സ്റ്റീഫൻ പ്രവർത്തിച്ചിട്ടുണ്ട്. റൊമാൻസാ, സേക്രഡ് ചാന്റ്സ് തുടങ്ങി ചില സംഗീത ആൽബങ്ങളും സ്റ്റീഫൻ തയ്യാറാക്കിയിട്ടുണ്ട്.
അംഗീകാരം
യമഹ ഇൻസ്ട്രുമെന്റ് കമ്പനി സ്റ്റീഫൻ ദേവസ്സിയെ ഔദ്യോഗിക കീബോർഡിസ്റ്റായി അംഗീകരിച്ചുള്ള പദവി നൽകി.
പുറത്തേക്കുള്ള കണ്ണികൾ
വർഗ്ഗം:മലയാളചലച്ചിത്രസംഗീതസംവിധായകർ വർഗ്ഗം:പാലക്കാട് ജില്ലയിൽ ജനിച്ചവർ വർഗ്ഗം:1981-ൽ ജനിച്ചവർ വർഗ്ഗം:ഫെബ്രുവരി 23-ന് ജനിച്ചവർ
ആര്യഭടൻ
പുരാതന ഭാരതത്തിലെ മികച്ച ഗണിതശാസ്ത്രജ്ഞനും, ജ്യോതിശാസ്ത്രജ്ഞനും ആയിരുന്നു ആര്യഭടൻ. ഇന്ത്യയുടെ ആദ്യത്തെ കൃത്രിമോപഗ്രഹത്തിന്‌ അദ്ദേഹത്തോടുള്ള ബഹുമാനാർത്ഥം ആര്യഭട്ട എന്നാണ്‌ നാമകരണം ചെയ്തത്‌.
ബംഗ്ലാദേശ് കേഡ്റ്റ് കോർപ്സ്
ബംഗ്ലാദേശ് നാഷണൽ കേഡറ്റ് കോർപ്സ് The Bangladesh National Cadet Corps (BNCC) അവിടത്തെ കരസേന, വ്യോമസേന, നാവികസേന എന്നിവയുടെ സ്കൂളുകൾ, കോളജുകൾ സർവ്വകലാശാലകൾ എന്നിവയ്ക്കുള്ള സംയുക്തമായ സേവന സംഘടനയാണ്.
ആര്യഭടൻ
ജീവിതരേഖ
ക്രിസ്തുവർഷം 476-ൽ അശ്മകം എന്ന സ്ഥലത്താണ്‌ ആര്യഭടൻ ജനിച്ചത്‌ എന്ന് പുരാതന രേഖകളിൽ നിന്ന് മനസ്സിലാക്കാൻ കഴിയും. . ചെറുപ്പത്തിലേ ഗണിതത്തിൽ തത്‌പരനായ അദ്ദേഹം കേരളത്തിലെ പ്രാഥമിക പഠനങ്ങൾക്കു ശേഷം നളന്ദ സർവകലാശാലയിൽ ഉപരിപഠനത്തിനായി അന്ന് പാടലീപുത്രം രാജ്യത്തിന്റെ ഭാഗമായിരുന്ന ബീഹാറിലെ കുസുമപുരത്തേക്ക്‌ യാത്രയായി. ചമ്രവട്ടം എന്ന സ്ഥലത്തു നിന്ന് ഭ്രഷ്ട് കൽപ്പിച്ചതിനാലാണ് അദ്ദേഹം യാത്രയാകുന്നതെന്നും കേട്ടുകേഴ്വി ഉണ്ട്. അക്കാലത്ത്‌ ലോകത്തിന്റെ വിവിധഭാഗങ്ങളിൽ നിന്ന് വിദ്യാർത്ഥികൾ ഇവിടെയെത്തി ഗണിതപഠനവും ഗവേഷണങ്ങളും നടത്തി പോന്നിരുന്നു.
ബംഗ്ലാദേശ് കേഡ്റ്റ് കോർപ്സ്
ചരിത്രം
ബ്രിട്ടിഷ് ഭരണകാലത്ത് 1921ൽ ധാക്ക സർവ്വകലാശാല തുടങ്ങിയശേഷം ക്യാപറ്റൻ ഇ. ഗ്രൂമിന്റെ നേതൃത്വത്തിൽ അദ്ദേഹം അഡ്ജൂറ്റന്റ് ആയി ഇന്ത്യൻ ടെറിട്ടോറിയൽ ഫോഴ്സസ് ആക്റ്റ് 1923 പ്രകാരം ബംഗ്ലാദേശ് നാഷണൽ കേഡറ്റ് കോർപ്സിന്റെ പ്രവർത്തനം തുടങ്ങി. 1927 നവംബറിൽ അദ്ദേഹം 100 വിദ്യാർത്ഥികൾക്കും 16 അദ്ധ്യാപകർക്കുമായി സൈനികമായ പരിശീലനം നൽകി. പിന്നീട്, 1928 ജൂണിൽ യൂണിവേഴ്സിറ്റി ട്രൈനിങ് കോർപ്സ് ഔദ്യോഗികമായി തിടങ്ങി. 1943ൽ ഈ സംഘടയുടെ പേര് യൂണിവേഴ്സിറ്റി ഓഫീസേഴ്സ് ട്രൈനിങ് കോർപ്സ് (University Officers Training Corps (UOTC)എന്നാക്കിമാറ്റി. ഈ കോർപ്സിന്റെ അംഗങ്ങൾ 1971ലെ ബംഗ്ലാദേശ് വിമോചനയുദ്ധ ത്തിൽ പങ്കെടുത്തിരുന്നു. സ്വാതന്ത്ര്യത്തിനുശേഷം ബംഗ്ലാദേശ് കേഡറ്റ് കോർപ്സ് ബംഗ്ലാദേശിലെ കോളജു വിദ്യാർത്ഥികൾക്കും ജൂണിയർ കേഡറ്റ് കോർപ്സ് ജൂണിയർ വിദ്യാർത്ഥികൾക്കുമായും വേറെ രൂപീകരിച്ചുവെങ്കിലും യൂണിവേഴ്സിറ്റി ഓഫീസേഴ്സ് ട്രൈനിങ് കോർപ്സ്  യൂണിവേഴ്സിറ്റി വിദ്യാർത്ഥികൾക്കായി നിലനിർത്തിയിട്ടുണ്ടായിരുന്നു. 1979 മാർച്ച് 23നു അന്നത്തെ പ്രസിഡന്റ് ആയിരുന്ന സിയാവുർ റഹ്മാൻ, ബംഗ്ലാദേശ് കേഡറ്റ് കോർപ്സ്, ജൂണിയർ കേഡറ്റ് കോർപ്സ്, യൂണിവേഴ്സിറ്റി ഓഫീസേഴ്സ് ട്രൈനിങ് കോർപ്സ്  എന്നിവ പരസ്പരം യോജിപ്പിച്ചു. ഇപ്പോൾ ഇത് കരസേന, വ്യോമസേന, നാവികസേന എന്നിവയുടെ സ്കൂളുകൾ, കോളജുകൾ സർവ്വകലാശാലകൾ എന്നിവയ്ക്കുള്ള സംയുക്തമായ സേവന സംഘടനയാണ്. ഇപ്പോൾ ഈ സംഘടനയുടെ ആസ്ഥാനം, ധാക്കയിലെ ഉത്തറയിലെ സെക്റ്റർ നമ്പർ 6ലാണ്. ബംഗ്ലാദേശ് കേഡറ്റ് കോർപ്സിൽ 3 തരം കേഡറ്റുകളുണ്ട്. ഇതിനെ രണ്ടു തലമായി തിരിച്ചിട്ടുണ്ട്. ജൂണിയർ ഡിവിഷൻ കേഡറ്റുകൾ എന്നും സീനിയർ ഡിവിഷൻ കേഡറ്റുകൾ എന്നും. സീനിയർ ഡിവിഷനെ വീണ്ടും പെൺകുട്ടികളുടെയും ആൺകുട്ടികളുടെയും വിഭാഗമായി വിവിധ തലത്തിലായി തിരിച്ചിരിക്കുന്നു. ബംഗ്ലാദേശ് സർക്കാർ ബംഗ്ലാദേശ് കേഡറ്റ് കോർപ്സിനെ നിയമപരമായ ചട്ടക്കൂടിനകത്തു കൊണ്ടുവന്ന് ഒരു പ്രത്യേക വകുപ്പിങ്കീഴിലാക്കാൻ തീരുമാനിച്ചിട്ടുണ്ട്. ഈ നിർദ്ദേശത്തെ ബംഗ്ലാദേശ് കേഡറ്റ് കോർപ്സ് ആക്റ്റ് 2015 എന്നാണു വിളിക്കപ്പെടുന്നത്. പ്രതിരോധമന്ത്രാലയത്തിനു കീഴിലുള്ള പ്രത്യെക വകുപ്പിൻകീഴിലാക്കാനാണുദ്ദേശിക്കുന്നത്. ബംഗ്ലാദേശ് കേഡറ്റ് കോർപ്സ് (BNCC) ഇന്ത്യാഗവണ്മെന്റിന്റെ ക്ഷണപ്രകാരം, യുവാകളുടെ പരസ്പരകൈമാറ്റക്കരാർ പ്രകാരം ഒരു പ്രതിനിധി സംഘത്തെ ഇന്ത്യ യിലേയ്ക്ക് അയച്ചിട്ടുണ്ട്. 2009ലെ റിപ്പബ്ലിക് ദിന ക്യാമ്പിൽ അവർ പങ്കെടുത്തിരുന്നു. വിജയദിവസപരേഡിലും അവർ പങ്കെടുത്തു.
ആര്യഭടൻ
ജീവിതരേഖ
കുസുമപുരത്തുവച്ച് എ.ഡി. 499-ൽ തനിക്ക് 23 വയസ്‌ പ്രായമുള്ളപ്പോഴാണ് അദ്ദേഹം ആര്യഭടീയം രചിച്ചത്‌. അതിനാൽ പേർഷ്യൻ ചിന്തകനായിരുന്ന അൽബറൂണി 'കുസുമപുരത്തെ ആര്യഭടൻ' എന്നാണ്‌ തന്റെ കൃതികളിൽ പ്രയോഗിച്ചു കാണുന്നത്‌. ഡി.ജി. ആപ്തേയുടെ അഭിപ്രായപ്രകാരം നളന്ദ സർവ്വകലാശാലയുടെ കുലപതി (Vice chancellor) ആയിരുന്നു ആര്യഭടൻ. ആര്യഭടൻ തന്റെ ശിഷ്ടജീവിതം മുഴുവൻ കഴിഞ്ഞത് കുസുമപുരത്തുതന്നെയായിരുന്നു. ലഗാദമുനിയിലാരംഭിക്കുന്ന ഭാരതീയ ജ്യോതിശാസ്ത്രത്തിൻ്റെ ഏറ്റവും തിളക്കമുള്ള കണ്ണിയാണ് ആര്യഭടൻ  ജ്യാമിതിയിലും ബീജഗണിതത്തിലും ജ്യോതിശാസ്‌ത്രത്തിലും അദ്ദേഹം ആധുനികശാസ്‌ത്രത്തിന്‌ വഴികാട്ടിയായി. അതുകൊണ്ടുതന്നെ, 1975 ഏപ്രിൽ 19-ന്‌ സ്വന്തമായി നിർമിച്ച ആദ്യ ഉപഗ്രഹം ഇന്ത്യ വിക്ഷേപിച്ചപ്പോൾ അതിന്‌ `ആര്യഭട'യെന്ന്‌ പേര്‌ നൽകി‌.
തണുക്ക്
ഹെലികോപ്റ്റർ ട്രീ, പ്രൊപ്പല്ലർ ട്രീ, വിർലി വിർലി ട്രീ, സ്റ്റിൻക്വുഡ് അല്ലെങ്കിൽ '"'ഷിറ്റ്വുഡ് '"' എന്നീ പേരുകളിലറിയപ്പെടുന്ന തണുക്ക് .ഹെർനാൻഡിയസീ കുടുംബത്തിലെ ഒരു സപുഷ്പി സസ്യമാണ്.
ബംഗ്ലാദേശ് കേഡ്റ്റ് കോർപ്സ്
ഘടന
കരസേനാവിഭാഗവും നാവികസേനാവിഭാഗവും വ്യോമസേനാവിഭാഗവുമുള്ള ബംഗ്ലാദേശ് കേഡറ്റ് കോർപ്സ് നയിക്കുന്നത് ഡയറക്ടർ ജനറൽ ആണ്. അദ്ദേഹം ബംഗ്ലാദേശ് കരസേനയുടെ ബ്രിഗേഡിയർ ജനറൽ ആയിരിക്കും. ബംഗ്ലാദേശ് കേഡറ്റ് കോർപ്സിനു 5 കരസേന റെജിമെന്റും (ആർമി വിങ്) 3 എയർ സ്ക്വാഡ്രനും (എയർഫോഴ്സ് വിങ്) 3 നേവൽ ഫ്ലോട്ടില്ല (നേവൽ വിങ്) ഉണ്ട്. റജിമെന്റുകൾ ഇവയാണ്: റംണ റെജിമെന്റ്, കർണ്ണഫുലി റെജിമെന്റ്, മൊയിനാമതി റെജിമെന്റ്, സുന്ദോർബോൺ റെജിമെന്റ്, മൊഹസ്താൻ റെജിമെന്റ്. വ്യോമ സ്ക്വാഡ്രനുകൾ ഇവയാണ്: #1 സ്ക്വാഡ്രൻ, #2 സ്ക്വാഡ്രൻ, #3 സ്ക്വാഡ്രൻ. ഫ്ലോട്റ്റില്ലകൾ ഇവയാണ്: ധാക്ക ഫ്ലോട്റ്റില്ല, ചിറ്റഗോങ് ഫ്ലോട്റ്റില്ല and ഖുൽന ഫ്ലോട്റ്റില്ല. കേഡറ്റുകൾ ആകാനായി സ്കൂൾ വിദ്ദ്യാർത്ഥികൾക്ക് രണ്ടു അവസരങ്ങളുണ്ട്. സ്കൂളും കോളജും/ സർവ്വകലാശാലയും. ഇന്റർമീഡിയേറ്റ് മുതൽ കോളജു, സർവ്വകലാശാലകൾ വരെയുള്ള കുട്ടികൾക്കുള്ളതാണ് സീനിയർ ഡിവിഷൻ. ആൺകുട്ടികൾക്കും പെൺകുട്ടികൾക്കും കേഡറ്റായി തുടരാൻ 4 വർഷം ആണുള്ളത്. ക്ലാസ് 6 മുതൽ ആണ് ജൂണിയർ ഡിവിഷൻ തുടങ്ങുന്നത്.
ആര്യഭടൻ
ആര്യഭടീയം
ആര്യഭടീയം എന്ന ഗ്രന്ഥത്തിലൂടെ ആര്യഭടൻ ജ്യോതിശാസ്ത്രത്തിന്റെയും, ഗണിതശാസ്ത്രത്തിന്റെയും ഒരു പുതിയ ശാഖ അനാവരണം ചെയ്തു. ഗ്രഹങ്ങളുടെ ചലനങ്ങളെ കുറിച്ച്‌ ഭാരതത്തിൽ അതിനുമുൻപ്‌ അത്ര ബൃഹത്തായ ഒരു പഠനം നടത്തിയിരുന്നില്ല.
ബംഗ്ലാദേശ് കേഡ്റ്റ് കോർപ്സ്
മറ്റു പ്രവർത്തനങ്ങളും
സൈനികമായ പരിശീലനങ്ങളും മറ്റും ലഭിക്കുന്നതുകൂടാതെ കേഡറ്റുകൾക്ക് മറ്റു ചിലപരിശീലനങ്ങളും ലഭിക്കുന്നുണ്ട്. അവർ സാമൂഹ്യപ്രവർത്തനങ്ങളിലും ഏർപ്പെട്ടുവരുന്നു. താഴെക്കൊടുത്തിരിക്കുന്ന പ്രവർത്തനങ്ങളിലും ആവർ പങ്കെറ്റുത്തുവരുന്നുണ്ട്: ലഘുചിത്രം|Martial Art Practice by BNCC Cadets
തണുക്ക്
പുറത്തേക്കുള്ള കണ്ണികൾ
വർഗ്ഗം:പാൻട്രോപ്പിക്കൽ സസ്യങ്ങൾ വർഗ്ഗം:ആഫ്രിക്കയിലെ സസ്യജാലം വർഗ്ഗം:മഡഗാസ്കറിലെ സസ്യജാലങ്ങൾ വർഗ്ഗം:ക്വീൻസ്ലാൻഡിലെ സസ്യജാലങ്ങൾ വർഗ്ഗം:തെക്കേ അമേരിക്കയിലെ സസ്യജാലം
ആര്യഭടൻ
ആര്യഭടീയം
ആര്യഭടീയത്തിൽ നൂറ്റിരുപത്തൊന്ന് ശ്ലോകങ്ങളാണുള്ളത്‌. ആര്യാ വൃത്തത്തിൽ രചിക്കപ്പെട്ടിട്ടുള്ള (ഗീതികാപാദത്തിലെ 2 മുതൽ 11 വരെയുള്ള ശ്ലോകങ്ങൾ മാത്രം ഗീതിവൃത്തത്തിൽ.) പുസ്തകം നാലുഭാഗങ്ങളായി വിഭജിക്കപ്പെട്ടിരിക്കുന്നു. ഗീതികാപാദം, ഗണിതപാദം, കാലക്രിയാപാദം, ഗോളപാദം എന്നിവയാണവ.
ഗീതികാപാദം
13 ശ്ലോകങ്ങൾ മാത്രം ഉൾപ്പെടുന്ന ഗീതികാപാദം ഒന്നാമതായി സമയത്തിന്റെ വലിയ മാത്രകളായ കല്പം, മന്വന്തരം,യുഗം മുതലായവയെ പരിചയപ്പെടുത്തുന്നു.രണ്ടാമതായി ഡിഗ്രി,മിനുട്ട് തുടങിയ അളവുകൽക്കു തുല്യമായ അളവുകളെ പ്രതിപാദിക്കുന്നു.മൂന്നാമതായി നീളത്തിന്റെ മാത്രകളായ യോജന ,ഹസ്തം,അംഗുലം എന്നിവയെ പരിചയപ്പെടുത്തുന്നു
ഗീതികാപാദത്തിലെ രണ്ടാം ശ്ലോകം ആര്യഭടീയത്തിലെ അക്ഷരസംഖ്യകൾ ആണ്.
ഗണിതപാദം
33 ശ്ലോകങ്ങൾ ഉൾപ്പെടുന്ന ഗണിതപാദത്തിൽ സാമാന്യഗണിതം മുതൽ ഗഹനങ്ങളായ വിഷയങ്ങൾ വരെ ഉൾക്കൊള്ളിച്ചിരിക്കുന്നു. പ്രധാനമായും ജ്യാമിതീയ രൂപങ്ങളുടെ വിസ്തീർണ്ണം (ക്ഷേത്രവ്യവഹാരം), നിഴലളവുകൾ (ശംഖുഛായ),കൂട്ടകകണക്കുകൾ‍
കാലക്രിയാപാദം
ആര്യഭടന്റെ കാലവിഭജനം ആര്യഭടീയത്തിൽ കാണുന്നത്‌ ഇപ്രകാരമാണ്‌,
ഒരു കല്പം = 14 മനു അഥവാ 1008 യുഗം
ഒരു മനു = 72 യുഗം
ഒരു യുഗം =43,20,000 വർഷം
ഒരു യുഗത്തിനെ വീണ്ടും 10,80,000 വർഷം വീതമുള്ള കൃതയുഗം, ത്രേതായുഗം, ദ്വാപരയുഗം, കലിയുഗം എന്നിങ്ങനെ 4 യുഗങ്ങൾ ആയി തിരിച്ചിരിക്കുന്നു.
ആര്യഭടന്റെ കാലവിഭജനം വളരെ ലളിതവും ശാസ്ത്രീയവുമാണ്‌.
ഗോളപാദം
ആര്യഭടീയത്തിന്റെ അവസാനഭാഗമായ 50 ശ്ലോകങ്ങൾ ഖഗോള(ആകാശഗോളം-celestial sphere)ത്തെക്കുറിച്ചും ,ഖഗോളത്തിലൂടെ നക്ഷത്രങ്ങളുടെയും, ഗ്രഹങ്ങളുടെയും സഞ്ചാരപാതയെ ക്കുറിച്ചും,അതിനാവശ്യമയ ഗോളത്രികോണമിതിയെക്കുറിച്ചുമാണ്(spherical Trigonometry).
ആര്യഭടന്റെ പ്രധാന ഗവേഷണവിവരങ്ങൾ
ഭൂമി ഉരുണ്ടാണിരിക്കുന്നതെന്നും സ്വന്തം അച്ചുതണ്ടിൽ അത്‌ കറങ്ങുന്നതു കൊണ്ടാണ്‌ രാവും പകലുമുണ്ടാകുന്നതെന്നും ആദ്യമായി അഭിപ്രായപ്പെട്ട ജ്യോതിശാസ്‌ത്രജ്ഞൻ ആര്യഭടനാണെന്ന് കരുതുന്നു. ചന്ദ്രൻ പ്രകാശം പരത്തുന്ന ഗോളമല്ലെന്നും പകരം സൂര്യപ്രകാശമാണ്‌ ചന്ദ്രന്റെ ശോഭയ്‌ക്കു നിദാനമെന്നും ആദ്യമായി അഭിപ്രായപ്പെട്ടതും ആര്യഭടനാണ്. അദ്ദേഹത്തിന്റെ ഗവേഷണ വിവരങ്ങൾ ജ്യോതിശാസ്‌ത്രത്തിൽ പുതിയൊരു അദ്ധ്യായം തന്നെ തുറന്നു.
അവലംബം
വർഗ്ഗം:ഭൗതികശാസ്ത്രം വർഗ്ഗം:പൗരാണിക ഭാരതീയചിന്തകർ വർഗ്ഗം:ഇന്ത്യൻ ജ്യോതിശാസ്ത്രജ്ഞർ വർഗ്ഗം:ഇന്ത്യൻ ഗണിതശാസ്ത്രജ്ഞർ
അനാട്ടമി ഓഫ് മെലൻഘൊളി
1621-ൽ ഇംഗ്ലീഷ് പാതിരിയും എഴുത്തുകാരനുമായ റോബർട്ട് ബർട്ടൻ(1577-1640) പ്രസിദ്ധീകരിച്ച്, ഇംഗ്ലീഷ് ഭാഷയിലെ ക്ലാസിക്കുകളിൽ ഒന്നായി മാറിയ അസാമാന്യഗ്രന്ഥമാണ് അനാട്ടമി ഓഫ് മെലൻഘൊളി (Anatomy of Melancholy) അഥവാ വിഷാദത്തിന്റെ ശരീരഘടന. ഏതു സാഹിത്യശാഖയിൽ പെടുന്നതെന്ന് പറയാൻ ബുദ്ധിമുട്ടുള്ള ഈ കൃതി എല്ലാ സാഹിത്യത്തിലേയും ഏറ്റവും അതിശയകരമായ ഗ്രന്ഥങ്ങളിലൊന്നെന്ന് വിശേഷിപ്പിക്കപ്പെട്ടിട്ടുണ്ട്.
ഗ്രന്ഥകാരൻ
'അനാട്ടമി'-യുടെ കർത്താവായ റോബർട്ട് ബർട്ടൻ ഓക്സ്ഫോർഡിൽ സെയിന്റ് തോമസ് പള്ളിയിലെ വികാരി ആയിരുന്നു. നിത്യം വിഷാദപീഡിതനായിരുന്ന അദ്ദേഹം ബോഡ്‌ലിയൻ ഗ്രന്ഥശാലയിലെ പുസ്തകങ്ങളിൽ ആശ്വാസം കാണാൻ ശ്രമിച്ചു. ബർട്ടന്റെ വായനയിൽ എല്ലാ വിജ്ഞാനശാഖകളിലേയും പുസ്തകങ്ങൾ ഉൾപ്പെട്ടു. തത്ത്വചിന്തയിലും, ദൈവശാസ്ത്രത്തിലും, ജ്യോതിശാസ്ത്രത്തിലും, ജ്യോതിഷത്തിലുമെല്ലാം അദ്ദേഹം പരിജ്ഞാനം നേടി. നല്ല ജ്യോതിഷിയായിരുന്ന ബർട്ടൺ, സ്വന്തം മരണസമയവും ജ്യോതിഷം ഉപയോഗിച്ച് കണക്കാക്കിവച്ചു. ആ പ്രവചനം ഫലിച്ചതിലെ കൃത്യതകൊണ്ട്, തന്റെ വൈദഗ്ദ്ധ്യം തെളിയിക്കാനായി ബർട്ടൺ ആത്മഹത്യചെയ്തതാണെന്ന് മരണശേഷം ഓക്സ്ഫോർഡിൽ സംശയം പരന്നിരുന്നുവെന്ന് പറയപ്പെടുന്നു.
പശ്ചാത്തലം, ശൈലി
വൈദ്യശാസ്ത്രഗ്രന്ഥമെന്ന മട്ടിലാണ് അവതരിപ്പിച്ചിരിക്കുന്നതെങ്കിലും 'അനാട്ടമി' തനതായൊരു സാഹിത്യശാഖയിൽ പെടുന്ന ഗ്രന്ഥമാണെന്ന് പറയാം. വിഷാദാവസ്ഥയുടെ വൈദ്യശാസ്ത്രമെന്ന പ്രഖ്യാപിതവിഷയത്തിൽ ഒതുങ്ങി നിന്നല്ല ബർട്ടൻ എഴുതുന്നത്. ശാസ്ത്രവും, തത്ത്വചിന്തയും, ജീവിതനിരീക്ഷണവും അദ്ദേഹത്തിന്റെ രചനയിൽ സമ്മേളിക്കുന്നു. വിഷാദാവസ്ഥയെ മനുഷ്യഭാവങ്ങളുടേയും ചിന്തയുടേയും പരിശോധനക്കുള്ള കണ്ണാടിയായി ഉപയോഗിക്കുകയാണ് ഗ്രന്ഥകർത്താവ് ചെയ്യുന്നത്. ഈ ലക്‌ഷ്യം സാധിക്കാനായി പതിനേഴാം നൂറ്റാണ്ടിലെ ഒരു ഗ്രന്ഥശാലയിലെ മുഴുവൻ ഗ്രന്ഥങ്ങളേയും ബർട്ടൺ അണിനിരത്തുന്നു.
അനാട്ടമിയുടെ രചനയിലേയ്ക്ക് തന്നെ നയിച്ചതെന്തെന്ന് ബർട്ടൻ തുടക്കത്തിൽ തന്നെ തുറന്നുപറയുന്നുണ്ട്: "വിഷാദവസ്ഥയിൽ നിന്ന് ഒഴിഞ്ഞുനിൽക്കാനുള്ള ശ്രമത്തിന്റെ ഭാഗമായി ഞാൻ വിഷാദാവസ്ഥയെക്കുറിച്ചെഴുതുന്നു", എന്നദ്ദേഹം സമ്മതിക്കുന്നു. വിഷാദപീഡിതനായിരുന്ന ബർട്ടൻ, അനാട്ടമിയിൽ ലക്‌ഷ്യമിട്ടത് നേരമ്പോക്കും ആനന്ദവുമാണ്. അതിനാൽ ഏതെങ്കിലുമൊരു പ്രമേയത്തിൽ കേന്ദ്രീകരിച്ച് എഴുതാൻ അദ്ദേഹം ശ്രദ്ധിച്ചില്ല. വിഷയ വൈവിദ്ധ്യവും, ആഖ്യാനത്തിലെ വഴിതിരിവുകളും, നിരീക്ഷണബഹുലതയും ഈ കൃതിയുടെ പ്രത്യേകതകളാകാൻ അതാണ് കാരണം. വൈദ്യശാസ്ത്രഗ്രന്ഥം, ചരിത്രരേഖ എന്നീ നിലകളിലുള്ള ശക്തികൾക്കപ്പുറം, ദഹവും, ദുരാത്മാക്കളും, അമേരിക്കയുടെ ഭൂമിശാസ്ത്രവും എല്ലാം ചേർന്ന അതിന്റെ അതിരില്ലാത്ത പരപ്പും ഓരോപുറത്തും കേൾക്കാവുന്ന ഗ്രന്ഥകാരന്റെ സവിശേഷസ്വരവുമാണ് 'അനാട്ടമി'-ക്ക് ആരാധകരെ നേടിക്കൊടുത്തത്. ഗൗരവവും ഹാസ്യവും കലർന്ന ഈ ഗ്രന്ഥത്തിന് ജീവൻ നൽകുന്നത് ഗ്രന്ഥകാരന്റെ ഫലിതബോധമാണ്. " ബർട്ടന്റെ ശൈലിയിലെ കാടുകയറ്റവും ബഹുകാര്യവ്യഗ്രതയും പലപ്പോഴും ബോധധാരാ രീതിയിലെത്തി രചനക്ക് ഉശിരുനൽകി വായനക്കാരനെ ആനന്ദിപ്പിക്കുന്നു.